Иссиқлик тармоғи ва иссиқлик пунктларидан техник фойдаланиш қоидалари\n2014 йил 18 декабрдаги 130-сон\nбуйруғи билан тасдиқланган\n1 - боб. Умумий қоидалар\n1-§. Қўллаш соҳаси ва тартиби\n1. Мазкур иссиқлик тармоғи ва иссиқлик пунктларидан техник фойдаланиш қоидалари, кейинги ўринларда қоидалар, иссиқлик тармоғи ва иссиқлик пунктда меҳнатни хавфсиз ташкиллаштиришни таъминлаш мақсадида ишлаб чиқилган ва йўналтирилган.\n2. Мазкур қоидалар идоравий бўйсуниши, мулкчилик шакли ва ишлаб чиқариш усулидан қатъий назар иссиқлик таъминоти билан шуғулланувчи корхоналар учун жорий қилинган ва бутун Ўзбекистон Республикаси ҳудудида амал қилади.\nМазкур қоидалар талаблари бажариш мулкчилик шакли, ташкилий-ҳуқуқий шакли ва идоравий бўйсунишидан қатъий назар иссиқлик тармоғи ва иссиқлик пунктларида лойиҳалаш, тайёрлаш, реконструкция қилиш, таъмирлаш, созлаш, техник кўрикдан ўтказиш ва фойдаланиш билан шуғулланувчи барча вазирлик, идора, корхона, ташкилотлар ва бошқа хўжалик юритувчи субъектлар, шунингдек хусусий тадбиркорлик субъектларининг барча раҳбар ҳодимлари ва масъул мутахассислари учун мажбурий ҳисобланади.\n3. Мазкур қоидаларда назарда тутилмаган ишларни бажаришда меҳнат хавфсизлиги стандартлари тизими техник фойдаланиш қоида ва меъёрларига амал қилинади.\n4. Мазкур қоидалардан четга чиқишга техник фойдаланиш бўйича янги нормалар амалга киритилишидан бошқа ҳолларда йўл қўйилмайди. Қоидаларга ўзгартириш ва қўшимчалар фақат уларни тасдиқлаган ташкилот томонидан киритилиши мумкин.\n2-§. Мансабдор шахслар ва хизмат ҳодимларига талаблар\n5. Хавфсиз усуллар бўйича ўқитиш ва ишга қабул қилиш ДС 12.0.004-90 «Меҳнат хавфсизлиги бўйича ўқитишни ташкил қилиш. Умумий қоидалар» ва Ўзбекистон Республикаси Меҳнат вазирлиги томонидан 29.06.1996 й. да тасдиқланган ва Ўзбекистон Республикаси Адлия вазирлигида 14.08.1996 й. да № 272 сон билан рўйхатга олинган «Меҳнат хавфсизлиги бўйича ўқитиш ва билимларни текширишнинг намунавий қоидалари» га мувофиқ амалга оширилади\n3-§. Авария ва бахтсиз ҳодисаларни текшириш тартиби\n6. Иссиқлик тармоғи ва иссиқлик пунктидан фойдаланиш «Техника хавфсизлиги қоидалари”га мувофиқ амалга оширилиши лозим бўлиб, техника хавфсизлиги қоидалари бузилган хар бир ҳолат ҳамда асбоб-ускуна ва механизмларнинг ишдан чиқиши натижасида инсонларга ёки ускуналарга зарар етказилиши мумкин бўлган холатлар бўйича дархол рахбариятга хабар берилиши ва хавф-хатарнинг олдини олиш юзасидан тезкор чоралар кўрилиши лозим.\n7. Фойдаланувчи ташкилот рахбарияти зиммасига техника хавфсизлиги бўйича ишларни олиб бориш, хавфсиз иш шароитини яратиш, техника хавфсизлиги юзасидан меъёрий-хуқуқий хужжатларни ишлаб чиқиш ва уларни корхонанинг ички буйруқлари билан тасдиқлаш вазифаси юклатилади.\nТашкилий тузилма бўлинмалари (цех, хизмат, смена, лаборатория ва хк) бошлиқлари хавфсиз иш шароитини яратиш бўйича ташкилий ва техник чора тадбирларни амалга оширишлари, ишчи-хизматчиларни инструктаж қилиш ва хавфсиз иш олиб бориш бўйича ўқитишлари ҳамда техника хавфсизлиги қоидалрини бажарилиши юзасидан назорат олиб боришлари лозим.\n8. Иссиқлик тармоқлари, иссиқлик пунктлари ва истеъмолчиларнинг иссиқликдан фойдаланувчи қурилмаларидаги электр ускуналар ва қурилмаларидан фойдаланиш “Истеъмолчиларнинг электр қурилмаларидан фойдаланишда техника хавфсизлиги\n9. Иссиқлик тармоқлари, иссиқлик пунктлари ва истеъмолчиларнинг иссиқликдан фойдаланувчи қурилмаларидаги химоя воситалари ва қўлланмалари (противогаз, газоанализатор, химоя белбоғи ва кўзойнаги, диэлектрик қўлқоплар ва хк.) ўрнатилган тартибда ва қоидаларга асосан синовдан ўтказиб турилади.\n10. Фойдаланувчи ташкилотнинг ишлаб чиқариш ходимлари электр токи урган холатда ундан чиқариш усулларини билиши, биринчи ёрдам кўрсатиши, вақти билан ўз малакасини ошириб туриши ва бошқа ходимларни ўқитишлари керак;\nБошқа бахстиз ходисалар юз берган холатда жабрланувчига шифокордан олдинги ёрдам кўсатиш усулларини билишлари керак;\nИшлаб чиқариш ходимларининг доимий бўлиш зарур дори-дармон ва боғловчи материаллар билан жихозланган аптечкалар бўлиши лозим\n11. Фаолият юритаётган энергокорхонада бошқа ташкилотлар томонидан қурилиш-монтаж, созлаш ва таъмирлаш ишлари олиб борилган тақдирда, техника хавфсизлиги, ишлаб чиқариш санитарияси, портлаш ва ёнғин хавфсизлиги юзасидан и фойдаланувчи ташкилот хамда қурилиш-монтаж, созлаш ва таъмирлаш корхоналари ходимларининг ўзаро чора кўришларини назарда тутувчи қўшма чора-тадбирлар ишлаб чиқилиши, шунингдек цех (бўлинма) да жойлашган ускуна ва иншоотда бир вақтнинг ўзида бир неча ташкилотлар томонидан ишларнинг олиб борилишида қўшма иш жадвали тузилиб, энергокорхона рахбари томонидан тасдиқланиши керак.\nИшчи ходимларнинг ўз иш участкаларида иш хавфсизлиги қоидаларига риоя этишлари, уларнинг ўз ихтисосига муносиблиги юзасидан чора-тадбирларнинг бажарилиши бўйича жавобгарлик энергокорхонада қурилиш-монтаж, созлаш ва таъмирлаш ишлари олиб бораётган корхона рахбарлари зиммасига юклатилади.\n4-§. Ёнғин хавфсизлиги\n12. Қурилмалар ва иссиқлик тармоғи марказий иссиқлик пунктлари насос подстанциялари истеъмолчиларнинг иссиқликдан фойдаланиш ускуналари таъмирлаш ва бошқа бино ва иншоотлар ёнғин хавфсизлиги талабларига мувофиқ бўлиши керак. Фойдаланувчи ташкилот раҳбари ёнғинга қарши тадбирлар ва корхонада ёнғинга қарши тартибга риоя қилинишини таъминлайди.\n17-пунктда кўрсатилган объектларнинг ёнғинга қарши ҳолати шунингдек ёнғинга қарши инвентар ва бирламчи ёнғин ўчириш воситаларининг соз ҳолатда бўлиши учун уларни балансда сақловчи масъул бўлади.\n13. Фойдаланувчи ташкилотда бош муҳандис раҳбарлигида ёнғин-техник комиссияси тузилади.\n14. Фойдаланувчи ташкилот ишчилари билан иш олиб борилаётган участкада ёнғин хавфсизлигига риоя қилиниши бўйича тушунтириш олиб борилиб унда ёнғин содир бўлганда ёнғин командасини чақириш ва мавжуд ўт ўчириш воситаларидан фойдаланиш тартиби тушунтирилади.\nТушунтириш ва ўқитиш мавжуд участкадаги ёнғин хавфсизлигига масъул шахс томонидан амалга оширилади.\n15. Ҳар бир ёнғин ҳодисасида ишчилар иштирокида махсус комиссия ёнғин сабабларини ва унинг пайдо бўлишининг айбдорларини аниқлаш, зарарларни ҳисоблаб чиқиш ва ёнғинга қарши тадбирларни ишлаб чиқишни амалга оширади.\n16. Фойдаланувчи ташкилотнинг ишлаб чиқариш ёрдамчи ва маиший бино ҳамда иншоотлари ойда камида бир марта ёнғин-техник комиссия текширувидан ўтказилади.Аниқланган камчиликлар белгиланган комиссия томонидан ўз вақтида бартараф этилади.\n17. Электр газ пайвандлаш ўйиш ва болғалаш ишлари «халқ хўжалигининг саноат корхоналари бўлмаган ва бошқа объектларда олов воситасида амалга ошириладиган ишларни бажаришда ёнғин хавфсизлиги тадбирлари тўғрисидаги йўриқнома» талабларига риоя қилиниши керак .\n5-§. Мазкур қоидаларни бажаришда жавобгарлик\n18. Мазкур қоидаларни билиш ва бажариш фойдаланувчи ташкилотнинг барча ҳодимлари учун мажбурий ҳисобланади.\n19. Мазкур қоидаларни бузган ишчилар қоидабузарлик даражаси ва хусусиятидан келиб чиқиб маъмурий ёки суд тартибида жавобгарликка тортиладилар.\n6-§. Ишларни бажарувчи ташкилотга асосий талаблар\n20. Ишлар бажарувчи ташкилот ишчиларининг асосий вазифалари қуйидагилардир:\nа) ишларни бажарувчи балансида кўрсатилган иссиқлик таъминотига уланаган объектлар истеъмолчиларни иссиқлик ва иссиқ сув билан сифатли ва бир текисда таъминлаш;\nб) иссиқлик бериш тартибига риоя қилиш, иссиқлик тармоқлари ва истеъмолчиларнинг иссиқликдан фойдаланиш қурилмаларида меъёрий босим ва ҳароратни сақлаш;\nв) ишлар бажарувчи корхона ва унинг звено-бўлимларида иссиқликни ишлаб чиқариш ва уни ташишда максимал тежамкорликни таъминлаш.\n21. Мазкур ташкилотлар ишчилари шунингдек қуйидагиларга мажбурдир:\nа) халқ хўжалиги ва аҳолининг иссиқлик энергиясига бўлган эҳтиёжини қондириш учун марказлашган ва марказлашмаган иссиқлик таъминотининг келгуси ривожланиши бўйича тадбирларни ишлаб чиқиш ва амалга ошириш;\nб) ишлаб чиқариш қувватини ошириш, иссиқликни ишлаб чиқариш ташиш ва тақсимлаш таннархини камайтириш чораларини кўриш;\nв) ташкилотда қўлланиладиган техникаларни ўрганиш;\nг) ташкилотдаги бошқа ишчилар ўз малакасини ошириши ва ўқиши керак.\n22. Ташкилотдаги ҳар бир ишчи ишлаб чиқариш аҳамиятини унинг халқ хўжалигидаги аҳамиятини яққол тушуниши давлат меҳнат ва ишлаб чиқариш интизомига қатъий риоя қилиши мазкур қоидалар техника хавфсизлиги қоидалари ички тартиблар ишлаш жойидаги ва лавозим йўриқномалари ҳамда юқори ташкилот кўрсатмаларини бажариши шарт.\n23. Иссиқлик тармоғидан фойдаланиш, ташқи иссиқлик тармоғининг истеъмолчиларга тармоқланиши, ёқилган иссиқлик камералари, насос-кўчувчи подстанциялари, истеъмолчиларнинг марказий ва иситиш пунктларини ўз ичига олади.\n24. Хизмат кўрсатиш ҳудудининг чегаралари тармоққа мансублиги бўйича аниқланади.\n25. Ташкилот маъмурий-хўжалик жиҳатдан мос шаҳар вилоят ҳокимлигига бўйсунади.\n26. Ташкилот қуйидагиларни бажаради:\nа) унинг тасарруфида бўлган цех участка хизмат навбатчилик сменаси ва бошқа тузилмавий бўлимларга маъмурий-хўжалик ва техник раҳбарликни;\nб) киритилган ва мавжуд иссиқлик тармоғи иссиқлик пункти ва иссиқлик истеъмоли қурилмаларни техник қабул қилиш;\nв) таъмирлашни режалаштириш тизимига мувофиқ иссиқлик тармоғи ва иншоотларни таъмирлаш бўйича йиллик ва ойлик режаларни ишлаб чиқиш;\nг) иссиқлик пунктларини ҳамда иссиқлик тармоқларини реконструкция қилиш ва кенгайтириш, режаларини ишлаб чиқиш, иссиқлик тармоғи ва иншоотлар қурилиши ва лойиҳалашда техник вазифа ҳамда техник шароитларни тасдиқлаш;\nд) иссиқлик тармоғи иссиқлик пункти иссиқлик истеъмоли тизими ҳамда бошқа иншоотларда қурилиш–монтаж ишларини техник назоратдан ўтказиш;\nе) иссиқлик таъминоти ишончлилиги сифати ҳамда тежамкорлигини таъминлашга қаратилган йиллик ва чораклик ташкилий-техник тадбирларни ишлаб чиқиш ҳамда бу тадбирларни амалга ошириш юзасидан тизимли назоратни таъминлаш;\nж) аҳоли пунктларидаги (посёлка шаҳар туман) иссиқлик таъминоти келгуси истиқболдаги режаларини ишлаб чиқишда қатнашиш;\nз) иссиқликдан фойдаланиш қурилмалари техник ҳолати ва ишлашини назорат қилиш ҳамда иссиқлик энергиясидан фойдаланиш қоидаларига риоя қилиш;\nи) балансида бўлган иссиқлик тармоғи иссиқлик пункти ва иншоотларни ҳужжатлаштириш ҳамда инвантаризациядан ўтказиш;\nк) хизмат кўрсатувчи ҳодимларни ўқитиш ва малакасини ошириш;\nл) авария ва бузилишларни олдини олиш бўйича тадбирларни ишлаб чиқиш техника ҳавфсизлиги ва меҳнат муҳофазаси ҳолатини яхшилаш;\nм) бўлимларни керакли материаллар: эҳтиёт қисм, механизм ва махсус кийим билан таъминлаш;\nн) истеъмолчилар билан уларни иссиқлик ва иссиқ сув билан таъминлаш бўйича шартномалар тузиш ва шартномада кўрсатилган ҳуқуқ ва мажбуриятларга риоя қилиш;\nо) иссиқлик тармоғига турар жой ва жамоат бинолари саноат ва коммунал-маиший корхоналарни бирлаштиришга рухсатнома ва шароитларни тақдим қилиш;\nп) иш ва лавозим йўриқномалари иссиқлик тармоғининг оператив схемаси иссиқлик истеъмоли тизими ва бошқа техник ҳужжатларни тузиш.\n27. Ишларни бажарувчи ташкилот таркибий ва тузилмавий ишлаб чиқариш бўлимлари ҳамда хизматларини юқори турувчи орган томонидан тасдиқланган ташкилий тузилиш ва штатлар ҳамда бошқа меъёрий ҳужжатларга мувофиқ белгилайди\n2- боб. Бино ва иншоотлар ҳудуди\n28. Худуд, бино ва иншоотлар лозим даражада фойдаланиш ва санитар-техник ҳолатдалигини таъминлаш учун энергокорхонасида қуйидагилар соз ҳолатда сақланиши керак:\nэнерго корхонанинг бутун ҳудудидаги бино ва иншоотлардан сиртқи қатламдаги ва грунт сувларини чиқариш тизими (дренажлар, каптажлар, ариқлар, сув чиқариш каналлари ва бошқалар);\nқувурлардаги хаво чиқиш шовқинни пасайтиргичлар, шунингдек шовқин манбасини қисқартирувчи ва унинг даражасини меъёргача камайтирувчи қурилма ва иншоотлар;\nсув қувури, канализация, дренаж, иситиш, транспорт, газ хусусиятли ва суюқ ёқилғи тармоқлари гидро кўл йўқотиш ва уларнинг иншоотлари;\nичимлик суви манбалари, сув таъминоти манбаларидан муҳофаза қилинган сув ва санитар ҳудудлар;\nтемир йўллар ва ўтиш жойлари, автомобил йўллари, подездлар, кўприклар, пиёдалар ўтиш йўллари.\nКўчки, жала, ёнғинга қарши иншоотлар\nбазис ва ишчи репер ва маркалар;\nгрунт сувлари тартибини кузатиш учун пьезометрлар ва назорат қудуқлари;\nмуҳандислик-техника ҳимоя воситалари;\nЧақмоқдан ҳимоя қилиш тизимлари ва тупроқлама;\n29. Режалаштирилмаган ҳудуд бўйича иссиқлик тармоғидаги ер ости ўтказгичларида сувларни чиқариш ва канал ва камераларда сув пайдо бўлишидан ҳимоя қилиш бўйича махсус тадбирлар ўтказилиб маҳаллий режалаштириш амалга оширилади.\n30. Иссиқлик ўтказгич трассаларида қурилиш олиб бориш, материаллар сақлаш, ахлатлар тўкиш, дарахт ташиш, шунингдек фойдаланувчи ташкилот рухсатисиз хандақлар қазишга йўл қўйилмайди.\n31. Бино ва иншоотларни техник кўрикдан ўтказиш ва сақланишини назорат қилиш “Иссиқлик электростанцияларидаги ишлаб чиқариш бино ва иншоотларидан фойдаланиш йўриқномаси”га мувофиқ амалга оширилади\nИшлаб чиқариш бино ва иншоотлари қурилиш конструкцияси ҳолати темир бетон конструкцияларини беркитилган ва маҳкамланган қисмлари, темир бетон конструкцияларидаги арматура ва бетон ҳолати (емирилиш ва деформация пайдо бўлганда), динамик ва термик юклама, ҳамда ҳаракатга эга бўлган конструкция ва участкалар айниқса синчиклаб кузатилиши керак.\n32. Бино ва иншоотларни тизимли кузатишдан ташқари йилда икки марта(баҳор ва кузда) барча конструкция ва қисмлар умумий кўрикдан ўтказилади.\nҚурилиш конструкциясида ёриқ, бузилиш ва бошқа камчиликлар аниқланганда доимий кузатув белгиланиб олов ва ўлчаш асбоблари ишлашини кузатади.\nРежали текширув натижалари журналада қайд этилиб бино ва иншоотнинг техник ҳолати ва аниқланган камчиликларни ўз вақтида бартараф этиш белгиланади.\nКонструкция ва узеллар авария ҳолатида бўлса уларни келтириб чиқарган сабабларни зудлик билан бартараф этиш чоралари кўрилади.\n33. Ҳар бир ёпилган участкада лойиҳа маълумотлари асосида юкламанинг чегаравий миқдори аниқланади.\nҚурилиш конструкциясида тешик ва ёриқ очиш таьқиқланади, бундай ишларни бажаришга тасдиқловчи рухсат дастлабки ҳисоб-китоблар ўтказмасдан ускуна ва бошқа юкларни кўчириш мумкин эмас. Тешик ва ёриқ очишдан сўнг ҳимоя ва ажратилган конструкциялар қайта тикланиши керак.\n34. Қурилиш конструкциялари ускуна пойдевори ва қурилиш иншоотлари минерал ёғлар тушишидан намланишдан ва технологик сувлардан сақланиши керак.\n35. Бино ва иншоотлардаги металл конструкциялар емирилишдан ҳимоя қилиниши керак.\n36. Марказий иситиш пункти биноси, насос станциялари ва бошқа иншоотларда горизонтал ва вертикал силжийдиган кўтариб турувчи конструкциялар кузатилиши керак. Керак бўлган ҳолатларда ихтисослашган ташилот ёрдами билан қурилиш конструкциялари деформацияси ва грунт сувлари режимининг узоқ муддатли кузатуви ўтказилиши мумкин.\n37. Ер остидаги коммуникациялар сув қувури оқова (канализация) иситиш ва ер ости кабеллари ер юзасида кўринадиган жойда мос кўрсаткичга эга бўлиши керак.\n38. Сув тошқини бошлангунга қадар сув ўтказиш тармоқлари ва қурилмаларини кўздан кечириш ва сув тошқинидан беталофат ўтказишга тайёрлаш, юқори сув меъёридан пасда жойлашган бино деворлари орасидан ўтган кабель, қувур, вентиляция каналларини тайёрлаш, зичлаш, сув чиқариш мосламаларини тайёр хола келтириш лозим.\n39. Ишларни бажарувчи ташкилотдаги ишлаб чиқариш бино ва иншоотларини соз ҳолатда сақланиши ўз вақтида капитал ва жорий таъмирлашни ўтказиш шунингдек улардан тўғри фойдаланиш бўйича жавобгарлик ташкилот раҳбари буйруғи асосида тайинланган шахсга юклатилади.\nМасъул шахс бўлмаган вақтда (таътил, хизмат сафари, касаллик) унинг вазифаларини буйруқ асосида бошқа шахс бажаради.\n40. Бино ва иншоотларда капитал ва жорий таъмирлаш ишларини ўтказиш ташкилот раҳбари томонидан тасдиқланган йиллик календар режа асосида амалга оширилади.\n3 - боб. Иссиқлик тармоғи ва иссиқлик пунктини фойдаланишга қабул қилиш\n1-§. Ташқи иссиқлик тармоғи иссиқлик пунктлари ва иссиқлик истеъмоли тизими қурилмаларининг асосий техник талаблари\n41. Иссиқлик тармоқларини қуриш ишлари Ўзбекистон Республикасида мавжуд бўлган қурилиш меъёрлари ва қоидаларига мувофиқ амалга оширилиши керак.\n42 Шаҳарлар, шаҳар типидаги посёлкалар ва саноат корхоналари ҳудудидаги иссиқлик тармоқлари қувурлари бир чизиқда тўғри жойлаштирилиши ҳамда қурилиш қизил чизиғига параллел бўлиши керак.\n43. Иссиқлик тармоғида қувурларни ўтказиш қуйидагича бажарилади:\nканалсиз - тармоқдаги сув ҳарорати 180 ºС бўлган иссиқлик тармоқлари учун. Сейсмик даражаси 8 баллдан кам ва доимий муз туманларидан ташқарида;\nўтказмайдиган ва ярим ўтказувчи каналлар –иситишнинг ишчи босими 22 кгс/см2 гача ва унинг ҳарорати 350 ºС гача;\nўтказувчи каналлар (тунел)да иситиш кўрсаткичларидан қатъий назар;\nюқори ва паст тиргак ва эстакадаларда иситиш кўрсаткичларидан қатъий назар;\n44. 300 mm гача бўлган тТақсимловчи иссиқлик тармоғи қувурлари ер тўла техник йўлаклари ёки техник пол остини ўтказилиш мумкин.\n45. Ўтувчи каналлар (тунеллар) бинонинг ер тўласининг техник йўлаклари ва техник пол остлари Ўзбекистон Республикасида мавжуд бўлган қурилиш меъёрлари ва қоидаларига биноан ҳаво айланиш тизими билан таъминланган бўлиши керак.\n46. Ўтувчи қувурни ётқизиш усулидан қатъий назар иссиқлик юбориш иситиш манбасидан ўнгда қайтиши чапда бўлиши керак.\n47. Қувурнинг қиялиги иссиқлик ҳаракатидан қатъий назар қуруқ қопламда 0,002 дан ва сув қатламида 0,003 дан кам бўлмаслиги керак\n48. Дренаж тизимидаги қувурларнинг қиялиги 0.003 дан кам бўлмаслиги керак ҳамда иссиқлик тармоғидаги қувур йўналиши ва ўлчами билан бир хил бўлмаслиги мумкин.\n49. Иссиқлик тармоғидаги канал ва камералар учун қиялик 0.002 дан кам бўлмаслиги керак; трассанинг қуйи нуқтасида каналдан сувни чиқариш учун муҳандислик иншооти назарда тутилиши керак.\n50. Бинога борувчи тармоқланган иссиқлик тармоғидаги қувурларнинг йўналиши бинодан тарқатиш камерасига йўалтирилган бўлиб, қиялиги 0.002 дан кам бўлмаслиги керак.\n51. Иссиқлик ўтказувчи доимий ва ишга туширувчи дренажлар учун барча қуйи нуқталар ва вертикал кўтармалар олдидан шунингдек трассадаги ҳар 400-500 m да дренаж қурилмалари ўрнатилади/\nЎз иссиқлигини минимал сарфловчи иссиқлик ўтказгичларда доимий дренаж қурилмалари ўрнатилмайди.\nШтуцер ва беркитувчи арматураларнинг шартли ўтказувчанлиги 1-жадвалда келтирилган.\nДоимий дренаж буғ ўтказгичларидаги штуцернинг шартли ўтказувчанлиги 2-жадвалда келтирилган.\n52. Тўйинган буғ қувурида доимий дренаж қурилмалари қопқоқли ва конденсат тармоғига эга қопқоқлар, штуцерлар ва конденсатчиқарувчи мослама билан жиҳозланиши мумкин. Конденсат чиқарувчи мослама ҳар бир алохида қувурда ўрнатилиши керак.\nКонденсат тармоғида умумий конденсат қувури ишлаганда қайтувчи клапанлар бўлиши керак.\n53. Ишга тушириш дренажидаги чиқувчи штуцерда 22 атм гача бўлган босимда битта қопқоқ ва вентил 22 атм дан ортиқ бўлганда 2 та бўлиши керак.\n54. Баландлиги 800 mm бўлган қувур орқали ўтувчи камералар икки томондан ўтиш майдончалари ва зинапоялар билан ўралади.\n55. Иссиқлик тармоғидаги канал ва камералар гидроизоляция билан беркитилиши керак. Канал ва камералар деворлари ҳамда пастки қисмлари грунт сувлари чиқмайдиган жойда бўлиши керак.\n56 Иссиқлик камераларида димий зинапоя ва тутқичга эга камида 2 та люк бўлиб камера узунлиги 3 m дан юқори бўлганда камида 4 та кирувчи люк бўлиши керак.Люк диаметри 630 mm дан кам бўлмаслиги керак.\n57. Ўтиш каналларидаги трассалар бўйлаб 200 m да авария кириш люклари ҳар 300 m да кириш зинапоялари ўрнатилади. Люклар шунингдек қарама-қарши каналларда узел ва охирги нуқталарда ўрнатилади.\n58. Ер ости ётқизиқларидаги камераларда доимий зинапоя ва дастакка эга бўлган камида иккита люк бўлиши керак.Люкнинг диаметри 630 mm дан кам бўлмаслиги керак.\nКамера узунлиги 3 m дан юқори бўлганда шунингдек асосий иссиқлик трассаларида жуфт компенсаторларда камида 4 та люк бўлиши керак.\nАгар люкни ўлчамларидан белгиланган ускуна ўлчамлари катта бўлса монтаж ойнаси ўрнатилади.\n59. Агар баландлиги 1.4 m дан юқори ва қувур қисмлари ер ости ўтказмаларидан кўп бўлганда панжарали ва зинапояли майдонча қурилади.\nБунда зинапоялар ишларни бажарувчи ташкилот ҳодимлари киришига халақит бермаслиги керак.\n60. Ўтувчи каналлар ва йирик камералар узеллари кучланиши 12 V дан кам бўлмаган электр лампалар билан ёритилади.Агар камера ва каналларда газ чиқиш эҳтимоли бўлса ёритувчи асбобларда портлаш хавфи бўлмаслиги керак.\nКамерада электр ўтказгичли арматуралар мавжуд бўлса қурилма доимий тарзда электр ёрдамида ёритиб турилиши шарт.\n61. Иссиқлик тармоғи учун “Иссиқлик тармоғи учун қувурлар сортаменти”да кўзда тутилган давлат стандартлари ва меъёрлари талабларига жавоб берадиган пўлат қувурлар қўлланилиши керак.\n62. Иссиқлик тармоғи участкаларидаги сувни бўшатиш учун ҳар 1000 m да секцияли қопқоқлар ўрнатилади. Секцияли участкада қувур ўқи бўйлаб геодезик белгилар 30 m дан ошмаслиги керак.\nСекцияли участканинг қуйи нуқтасида қувурдан сувни чиқаришни таъминлайдиган қурилма ўрнатилади. (3-жадвал).\nИссиқлик тармоқларидаги қувурлар дренаж арматураларининг ўлчамлари 4-жадвалда келтирилган.\n63. Иссиқлик тармоғи ер ости ўтказмаларида дренаж ва қувурлардан сувни чиқаришда канализация чуқурлик ариқ ва ҳовузлар воситасида амалга оширилади; сувни чиқаришга яқин жойда воситалар бўлмаса махсус чиқарувчи қувурлар ўрнатилади.\nДренаж тизими мавжуд бўлганда дренаж ва қувурлардан сувни чиқаришда коммунал сув чиқариш тизимидан фойдаланишга йўл қўйилмайди.\nИссиқлик тармоғидаги қувурлардан сувни чиқариш имконияти бўлмаганда алоҳида камераларда магистрал қувурларнинг дренаж нуқталарида стационар дренаж насосларидан фойдаланилади. Ҳудудий иссиқлик тармоғидаги дренаж арматураларни бўшатиш учун камера ва туннелдан сув чиқаришна таъминлайдиган патрубка бўлиши керак.\nИссиқлик тармоғидаги сувни чиқаришга камерадан фойдаланишга йўл қўйилмайди.\n64. Юқори нуқтадан секцияли участкадан ҳавони чиқаришда 5-жадвалда кўрсатилган сув чиқариш арматуралари ўрнатилади.\n65. Секцияли қопқоқли узелда қуйидагилар ўрнатилиши керак:\nа) секцияли қопқоқга қадар ўтувчи ва қайтувчи қувурлар орасида сувтўсгич кетма-кет ўрнатилган қопқоқ ва назорат кранлари орасида;\nб) сув қувури ва ҳавони гидропневматик тозалаш учун секцияли қопқоқдан кейин ўтувчи ва қайтувчи қувурларда арматурали штуцер;\nИзоҳ: иссиқлик тармоғидаги бош участкани тозалаш учун тозаланган сув ва ҳаво узатиш маркзий иситиш пункти, (қозонхона)да сув иситиш қурилмалари қувур схемалари билан таъминланиши керак.\nСув тўсгич ва тозаловчи штуцер диаметри 6-жадвалда келтирилган.\n66. Иссиқлик тармоғидаги барча тармоқлар шу жумладан ҳар бир бинодаги камера тармоқларида ўчирувчи арматуралар ўрнатилиши керак. Қувур пастидаги тармоқларни бирлаштиришга йўл қўйилмайди.\n67. Иссиқлик тармоғида ўрнатиладиган беркитувчи арматуралар пўлатдан бўлиши керак.\nЧўяндан бўлган арматураларни ўрнатишга ўтказиладиган қувур диаметри 50 mm дан кам бўлганда истиш ҳарорати 120º С гача бўлганда йўл қўйилади.\nИссиқлик тармоқларида кулранг чўян арматураларни қўллашга йўл қўйилмайди.\n68. Иссиқлик тармоғида ўрнатилган диаметри 200 mm ва ундан юқори бўлган ва сув иссиқлик тармоғида ўрнатилган диаметри 350 mm ва ундан юқори бўлган қопқоқларда тўсиқлар бўлиши керак.\nЗаводдан етказилган қопқоқларда тўсиқ мавжуд бўлмаса диаметри 7-жадвалда келтирилган тўсиқ қувурлар пайвандланиши керак.\n69. Диаметри 500 mm ва ундан юқори бўлган қопқоқлар механизация қурилмалари билан жиҳозланиши керак.\n70. Иссиқлик қувурини узайтириш амалга оширилади:\nа) қувур диаметри ва иситиш кўрсаткичларидан қатъий назар бурилиш нуқтаси 90º дан 130 ºС гача бўлганда барча ўтказиш усулларида иссиқлик тармоғи трассалари бурилишларидан фойдаланиш ҳисобидан;\nб) Қувур диаметри ва иситиш кўрсаткичларидан қатъий назар П-шаклида пайвандланган конднсаторларнинг барча ўтказиш усуллари учун\nв) иситиш босим Ру < 2.5 МPа и t < 300 ºС бўлганда диаметри 100 mm ва ундан юқори бўлган ер ости ўтказгичлари ва ер ости пастки тиргаклари учун салникли пўлат компенсаторлар.\n71. Иссиқлик тармоғидаги қувур участкаларини каналсиз ётқизганда ўзини қоплаши учун фойдаланиладиган шунигдек П-шаклидаги компенсатор каналда ётқизилиши керак.\n72. Салъник компенсаторлар ер ости ётқизиқларининг барча шаклларида узелли ва махсус камералар ўрнатилиши керак.\n73. Иссиқлик тармоғидаги қувурлар каналларда бинонинг тезник йўлаклари ва ертўлалари изоляцияси ташқи сиртидан канал тубигача минимал масофани таъминлайдиган тиргак билан таъминланиши керак.\n74. Иссиқлик тармоғида техник фойдаланиш ва махсус синовдан ўтказиш жараёнида иситиш кўрсаткичларини кузатиш учун назорат-ўлчов асбоблари ўрнатилиши керак.\nа) ўлчов диафрагмалари – ўтувчи ва қайтувчи қувурда (МИП ҳар бир магистралида; диаметри 400 mm ва ундан юқори бўлган тармоқларда , асосий магистралдан қопқоқдан кейин).\nЎлчаш диафрагмаларидан олдин ва кейин ўзгарувчи дифманометр учун гайкали беркитувчи вентил ва штуцер билан жиҳозланиши керак. МИП дан ҳар қандай радиал йўналишгача бўлган кетма-кет ўрнатилган диафирагмаларда вақтинчалик қаршилик миқдори 15 m.вод.ст. дан ошмаслиги керак;\nб) манометрлар – диаметри 200 mm ва ундан юқори бўлган магистрал ва тақсимловчи тармоқлардаги ўтувчи ва қайтувчи қувурларда ўрнатилади (қувурлар диаметрининг хар ўзгариш нуқтасида, диаметр ўзгармайдиган бўлса трассанинг хар 600-800м.да, секция задвижкалардан олин ва кейин, тозаланадиган кир тўлагичлардан олдин ва кейин, хамда диаметри 100 мм ва юқори бўлганда ва хар бир очиб-ёпувчи арматурадан олдин ва кейин);\nв) термометрлар – диаметри 200 mm ва ундан юқори бўлган магистрал ва тақсимловчи қувурларда (тармоқлардаги ўтувчи қувурларда ва сув бўйлаб қопқоқгача диаметри 150 mm ва ундан юқори бўлган қайтувчи қувурларда)\n75. Дренаж йўлидаги сувни чиқариш дренаж насосларида биттаси захирада бўлган камида иккита насос ўрнатилади. Насосларда резервуар ёки дренаж сувларнинг соатлик оқими 0.3 дан кам бўлмаган қурилма бўлиши керак. Резервуар иссиқлик тармоғидаги канал тубини белгилаш учун унинг юқори нуқтасига жойлаштирилади.\n76. Иссиқлик тармоғидаги ўтувчи ва қайтувчи линиялардаги чиқарувчи насос станциялари шунингдек туман ва даҳа насос станциялари алоҳида павилъёнларда жойлашиши керак. Насос станцияларини турар жой ва жамоат биноларида ўрнатиш таъқиқланади.\n77. Чиқарувчи ва аралаштирилган насос станцияларида камида 3 та шу жумладан 1 та захирадаги насос ўрнатилиши керак.\n78. Қайтувчи қопқоқ мавжуд бўлмаганда ёки носоз бўлганда насосдан фойдаланиш таъқиқланади.\n79. Ҳар бир насос тортувчи линияларда чиқарувчи қопқоқ ва қайтувчи қопқоқ томонидан қопқоқ ўрнатилиши керак.\nЛинияда қайтувчи қопқоқ мавжуд бўлмаганда ёки у носоз бўлганда насосларни ишлатиш таъқиқланади.\n80. Чиқарувчи ва аралаш насос станцияларида электроэнергия иккита алоҳида мустақил манбадан ўтказилади. Бир манбадан иккинчи манбага электр қувватини улашда биринчи манба кучланиши автоматик равишда туширилиши керак.\n81. Қувурларда иситиш кўрсаткичларини кузатиш учун насос станцияларида назорат-ўлчаш асбоблари ўрнатилади:\nа) кўрсатувчи термометрлар: чиқарувчи ва аралаш насослар олдидан ва кейин ўтувчи ва қайтувчи қувурларда;\nб) кўрсатувчи манометрлар: тортувчи ва чиқарувчи ҳар бир насос патрубкасида;\nчиқарувчи ва аралаш насос станцияларида умумий босимли коллекторларда;\nв) сув кўрсаткичлари: дренаж насос станциялари резервуарларида;\nг) ўлчаш диафрагмалари: чиқарувчи насос станциялари ўтувчи ва қайтувчи қувурларда;\nд) ўтувчи қувурларда аралаш насос станциялари насолари олдидан ва кейин.\n82. Конденсат йиғиш пунктларида камида иккита насос бўлиб улар параллел ишлаш хусусиятига эга бўлиши керак.\n83. Бакдаги конденсат даражаси ва насос ўқи орасидаги белги конденсатнинг максимал ҳароратида патрубкадан тошмаслигини таъминлаши керак.\n84. Конденсат йиғувчи станциялардаги конденсат баклар сиғими ҳисобланган киримни 30 дақиқада амалга оширишни таъминлаши керак. Конденсат йиғишнинг ёпиқ тизимида бак цилиндрик шаклда ва туби сферали бўлади.\n85. Конденсат баклар атмосфера бошқа жойга кўчирувчи ва чиқарувчи қувурлар билан қурилмалар орқали боғланган бўлади. Шунингдек ускуналар конденсат кўрсаткичи юқори ва паст кўрсаткичга етганда сигнализация билан хабар берилади.\n86. Буғ ёстиқли конденсат бакларда бак ичидаги босим кўтарилиб ёки тушиб кетганда сақловчи қурилмалар билан таъминланиши керак.\n87. Конденсат йиғиш тизими иссиқликдан фойдаланиш қурилмаларининг меъёрий ишлашига халақит бермаса бакни ўчиришга рухсат берилади.\n88. Конденсат йиғувчи станцияларда конденсатдаги кислород миқдори ва сифатини аниқлаш учун солемер ва музлатгич ўрнатилади.\n89. Сув иссиқлик тармоқларида грязевик ўрнатилиши керак:\nИссиқлик манбаси насослар тармоғи олдидаги қарама-қарши қувурларда;\nСув чиқариш насосларидаги кириш олдидаги коллекторларда;\nАралаштирувчи насослар олдида;\nСаноат корхоналари ва аҳоли яшаш туманларидаги иссиқлик тармоғи ўтган қувурларда;\nАлоҳида бинодаги иссиқлик ўтувчи қувурларда;\nАлоҳида бино ёки МИП қарама-қарши иссиқлик қувурларида.\n90. Иссиқлик тармоғи арматура ва қувурларнинг кўринувчи қисмлари иссиқлик изоляция билан ўралиши шарт.\nИзоляция сирти сементдан қилинган 10-20 mm қалинликдаги ҳимоя қатлами ёки металл мослама билан беркитилади\n91. Иссиқлик пунктидаги насослар жойлашган бинолар қувурлар шунингдек шаҳар бўйлаб ўтган ер ости ётқизиқлари кўприклар ва бошқалар асбест цемент билан ўралиб ҳар 2-2.5 m да бўялган ҳалқалар ёки металл мослама билан беркитилади.\n92. Ўтувчи каналлар коллекторлар нотурар жой ер тўлалари ва ҳаво ётқизиқларидаги шаҳардан ташқарида бўлган қувурлар ҳар 10 m да 0.5 кенгликдаги ҳалқа билан бўялиши керак.\nҚувурлардаги иссиқлик камералари чегаралари тўлиқ бўялиши керак.\n93. Фарқлайдиган ҳалқалар қуйидагича бўлади:\nа) диаметри 150 mm гача бўлган қувурлар учун- кенглиги 50 mm;\nб) диаметри 150-300 mm гача бўлган қувурлар учун - кенглиги 70 mm;\nв) диаметри 300 mm дан юқори бўлган қувурлар учун – кенглиги 100 mm;\nАсосий бўяладиган ранг ва фарқлайдиган ҳалқа 8-жадвалда келтирилган\n94. Бинодаги иссиқлик тармоғининг ҳар бир қувурида иссиқлик пункти бўлиши шарт.\n95. Алоҳида саноат корхоналари турар жой даҳаларидан ташқари иссиқлик пунктлари иссиқлик сарфини ҳисобга олиш ва иссиқлик ҳамда гидравлик тартибни мувофиқлаштириш учун марказий иссиқлик пунктлари қурилиши мумкин.\n96. Буғ ўтувчи иссиқлик пунктларида босимни тартибга солиш ускуналари бўлади.Босимни тартибга солиш учун беркитувчи арматурадан фойдаланишга йўл қўйилмайди. Редукцион қопқоқдан кейин сақловчи қопқоқ ўрнатилиши керак\n97. Буғ тармоғидаги иссиқлик пунктлари ишга туширувчи (тўғри) ва фойдаланиш (дроссел шайба) дренажлари билан ўрнатилади.\nИшга туширувчи дренажлар ўрнатилади:\nа) бош кириш қопқоқлари олдидан;\nб) тақсимловчи коллекторда;\nв) тақсимловчи буғ қувурлари ишга туширувчи қопқоқлари учун;\nг) иссиқлик пункти ва иссиқлик истеъмоли тизими иссиқлик ўтказгичларнинг барча қуйи нуқталарида.\nФойдаланиш дренажлари иссиқлик пункти ва иссиқлик истеъмоли тизимининг барча қуйи нуқталарида бўлиши керак.\n98. Иссиқлик пункти биноси алоҳида кирувчи, ташкарига очилувчи ва ишончли беркитилган эшикка эга бўлиши керак.\n99. Ташқи иссиқлик тармоғидаги қувур орқали ўтувчи тешик ичида қўзғалмайдиган тиргак ўрнатилади.\n100. Иссиқлик пунктини ёритувчи арматурага эга электр лампа билан ёритиш зах бинолар шунингдек сув ўтказгич канализация ва ҳаво айланишига мосланган ускуналар талабларига мувофиқ бўлиши керак.\n101. Иссиқлик пункти биносидаги ускуналар хизмат ҳодимлари эркин киришини таъминлаши керак.ускуналар орасидаги ўтиш кенглиги 1 m дан кам бўлмаслиги керак. Ажратилган қувур сиртидан деворгача масофа 0.1 m дан арматура гардишидан пол ёки шифтгача масофа 0.3 m дан кам бўлмаслиги керак.\nИссиқлик истеъмоли тизимидаги иссиқлик пункти биноси ўлчамлари 9-жадвалда келтирилган.\n102. Битта иссиқдик пунктидан турли хил иссиқлик таъминоти тизимида ҳар бир тизим ссиқлик пунктидаги тақсимвчи коллекторга бирлаштирилади.Бу тизимларнинг ҳар биридан қайтувчи сув алоҳида коллектор бўйлаб амалга оширилади.\n103. МИП да қуйидаги ускуналар ўрнатилади:\nа) ташқи иссиқлик тармоғидан МИП қувурларини ажратувчи қопқоқлар;\nб) Ўтувчи қувурларда агар сув ўлчагич бўлганда қайтувчи қувурда грязевик;\nв) дренаж сув қувурлари учун ва дренаж сув чиқарадиган қурилмалар;\nг) қувурни юқори нуқтасидан ҳавони чиқариш учун кранлар ;\nе) ўтувчи ва қарама-қарши қувурларда тақсимловчи коллекторлар;\nж) сув иситкичлар - МИП дан марказий таъминотга иссиқ сув ва иситиш тизими учун ташқи тармоққа бирлаштирилган;\nз) ҳар бир тақсимловчи ва йиғувчи коллекторларда қопқоқлар.\n104. МИП да қуйидаги назорат-ўлчов асбоблари бўлиши керак;\nа) кўрсатувчи манометрлар – ўтувчи ва қарама-қарши қувур кириш қопқоқларидан олдин ва кейин; ҳар бир ўтувчи қувурда тақсимловчи коллектор қопқоғидан кейин; ҳар бир сув чиқарувчи ва ва ҳайдайдиган насосда;\nб) кўрсатувчи термометрлар – умумий ўтувчи ва қайтувчи қувурларда ҳамда йиғувчи ва қайтувчи коллекторлар олдидан;\nв) сарфлагич – ўтувчи ва қайтувчи қувурларда\n105. Саноат корхоналари ва шаҳар даҳаларидаги МИП ёпиқ иссиқлик таъминоти тизимида асосий қопқоқ ва қарама-қарши қувурларда иссиқлик тармоғи мустаҳкамлигини назорат қилиш учун сув ўлчагич ўрнатилади.\n106. Алоҳида бинодаги маҳаллий тизим ва иссиқлик тармоғига бирлаштириш схемасидан мустақил иссиқлик пунктида қуйидаги қурилмалар ўрнатилади:\nа) маҳаллий иссиқлик истеъмоли тизими ва бошқариш узелини ажратувчи қопқоқлар;\nб) иссиқлик истеъмоли тизими ва ташқи иссиқлик тармоғини бошқариш узелини ажратувчи қопқоқлар;\nв) агар сув ўлчагич ўрнатилмаган бўлса ўтувчи шунингдек қайтувчи қувурлардаги грязевик;\nг) тизимни тўлдириш ва бўшатиш қурилмалари;\nНасослар элеваторлар сув иситкичлар автоматик бошқариш қурилмалари лийиҳа бўйича бирлаштириш схемаси ва иссиқлик тармоғига боғлиқ ҳолда ўрнатилади.\n107. Аралаш сув қувурларида элеватордан кейин қувурлар орасидаги масофа 5 диаметрдан кам бўлмаслиги керак:\nБунда элеватордан кейинги қувур диаметри элеваторгача бўлган қувур диаметридан бир калибр катта бўлиши керак.\n108. Иссиқлик истеъмоли тизимини тўлдириш тозалаш ва сувни чиқариш учун канализацияга ега бўлган иссиқлик пункти узели сув ўтказгич билан бирлаштирилади. Сув ўтказгич билан иссиқлик узели қувурларини бирлаштириш меъёрий фойдаланиш даврида амалга оширилади.\nДренаж қурилмаларини канализация билан бирлаштириш албатта бажарилиши керак.\n109. Агар иссиқлик пунктидаги сув қабул қилиш канализация тармоғи иссиқлик истеъмоли тизимининг пастки белгисидан юқорида жойлашса шунингдек сув ўтказгичда босим истеъмолчилар тизимидаги босимдан кам бўлса иссиқлик пунктида насос ўрнатилади.\n110. Иссиқлик пунктида элеватор грязевик атрофида тўсиқ қўйиш шунингдек ўтувчи ва қайтувчи қувурлар орасига тўсиқ қўйишга йўл қўйилмайди.\n111. Иссиқлик пунктидаги бошқариш узели қуйидаги назорат-ўлчаш асбоблари билан жиҳозланади:\nа) манометрлар (кўрсатувчи) – кирувчи қопқоқлар ва штуцерлардан кейин ўтувчи ва қайтувчи қувурларда ўтувчи қувур ҳамда аралаштирувчи қурилмалардан кейин қопқоқгача ва қопқоқдан кейин;\nб) термометрлар (кўрсатувчи) – кирувчи қопқоқлардан кейин ўтувчи ва қайтувчи қувурларда аралаштирувчи қурилмалардан кейин аралаш сув қувурларида шунингдек барча алоҳида иссиқлик истеъмоли тизимидаги қайтувчи қувурларда термометр ўрнатиш учун гилзалар;\nв) сарфларни ўлчагичлар (сув ўлчагичлар) – ўтувчи ва қайтувчи қувурларда очиқ иссиқлик таъминоти тизимида –ўтувчи қувурларда ва иссиқ сув таъминоти линиясида аралаштирувчи қурилмалардан кейин.\n112. Иссиқлик пунктида битта манометрни икки ва ундан ортиқ нуқталардаги босимни ўлчаш учун ўрнатишга йўл қўйилмайди.\n113. Ҳар бир иссиқлик пунктида МИП га хизмат кўрсатиш йўриқномаларига мувофиқ бошқариш узеллари коммуникация схемалари бундан ташқари МИП дан ўтувчи ташқи иссиқлик тармоқлари схемаси бўлиши керак.\n114. Беркитувчи ва бошқарувчи арматуралар манометр ва термометрлар иссиқлик тармоғи схемасига биноан рақамланади.\n115. Элеваторлар ва бошқа аралаштирувчи қурилмалар мавжуд бўлган истеъмолчилар иссиқлик пунктларида вентиляция тизимини маҳаллий иситиш иссиқ сув таъминоти ва технологик иссиқлик истеъмолини истишда иссиқлик узелига аралаштирувчи қурилмалар ўрнатилади.\n116. Иссиқ сув таъминоти тизимида сувни бевосита ажратиш иссиқлик пунктидаги ўтувчи ва қайтувчи қувурлар орқали ўтиб иккала қувур бир вақтнинг ўзида аралаш шаклда бўлади.\nИссиқлик пунктида сув оқиб кетишининг олдини олиш учун фойдаланиш жараёнида қайтувчи қувурдан тармоқланган қайтувчи қопқоқ мустаҳкамлиги мунтазам равишда текширилиши керак.\n117. Иссиқ сув таъминоти тизимидаги сув иситкичларни иссиқлик тармоғи иссиқлик пункти қувурларига қуйидагича бирлаштирилади:\nа) олдиндан ёқилган ва параллел бўлган иссиқ сув таъминоти тизимидаги максимал соатлик юклама миқдорида ва иситишнинг ҳисобланган юкламаси 0.3 гача бўлганда;\nб) икки босқичли навбатда, агар кўрсатилган миқдор ҳарорат графигидан 0.1 кам бўлса;\nв) аралаш икки босқичли агар иситиш графиги ва кўрсатилган график 0.1 дан кўпга фарқ қилса;\nҲаммом чўмилиш бассейнлари меҳмонхона ва касалхоналар иссиқ сув таъминоти тизими иситкичлари аккумлятор баклари каби параллел схема бўйича бирлаштирилади\n118. Иссиқлик алмашувчи аппаратлар сифатида иссиқ сув таъминоти тизими учун сув истиш тармоғига уланганда сув иситиш қувурлари бирлаштириш схемаси бўйича сув иситкичлар қўлланилади.\nИситиш юзаси трубкаси ёнмайдиган материалдан бўлиши керак.Пзлат трубкали сув иситкичларни ўрнатиш таъқиқланади\n119. Иссиқлик таъминотидаги сув иситкичлар истиладиган сув ҳароратини автоматик бошқарувчи қурилма билан албатта жиҳозланиши керак. Иссиқ сув таъминоти иситкичларини ҳароратни автоматик бошқариш қурилмаларисиз ёқиш таъқиқланади.\n120. Турар жой ва жамоат биноларидаги барча иссиқ сув ажратиш нуқталари шунингдек саноат корхоналарида бирлаштириш схемаларидан алоҳида иссиқликдан фойдаланиш жойларида крандан чиқувчи иссиқ сув ҳароратини автоматик бошқариш имконини берувчи арматуралар билан жиҳозланиши керак.\nАжратувчи кран қурилмалари совуқ сув ва аксинча бўлиши мумкин. Бошқа ҳолатларда иссиқ ва совуқ сувни қувурларида тескари қопқоқлар ўрнатилади.\n121. Ҳаво истиш мосланган вентиляция ва иссиқлик узеллари калорифер қурилмаларини бирлаштириш бевосита қурилма ўрнатиш жойигача ўтувчи ва қайтувчи қувурлар орқали амалга оширилади.\n122. Ҳаво истиш ва мосланган вентиляция калорифер қурилмаларини иссиқлик тармоғига бирлаштиришда босқичма босқич сув иссиқлик тармоғидан амалга оширилади.\nГидравлик қаршиликнинг миқдори калорифер қурилма олдидаги сув тармоғи қувури босимидан кам бўлиши керак;тескари ҳолатларда параллел тармоқларнинг минимал миқдори билан схема бўйича амалга оширилади\n123. Ҳар бир калорифер қурилма иссиқлик кирувчи ва чиқувчи жойда ўчирувчи арматура билан шунингдек ўтувчи ва қайтувчи қувурларда термометр учун гилзалар билан таъминланади.\n124. Ўчирувчи арматура ўрнатилган жойда калорифер музлашининг олдини олиш учун диаметри 2-5 mm бўлган дроссео диафрагмали байпас назарда тутилиши мумкин.\n125. Иссиқлик сарфини бошқарувчи қурилма бўлмаган калорифер қурилмаларида ўчирувчи қувурда арматура ўчирилгандан кейин дроссел диафрагмани ўрнатиш учун гардишли бирикма назарда тутилиши мумкин.\n126. Калорифер қурилмалари иссиқлик қуввати 0,25 Gcal/h ва ундан юқори бўлганда ўтувчи ва қайтувчи қувурда диафрагма ўлчагичлари ўрнатилади.\n127. Мосланган-ҳаво айланиш қурилмалари ва иситиш агрегатлари 2.5 m ва ундан баланд қилиб қурилади доимий майдонча ва зинапоялар билан жиҳозланган бўлиши керак.\n128. Иситиш тизимини бирлаштириш схемаларидан қатъий назар берктувчи арматура ўрнатилиши керак.\nа) тизимни ўчириш ва бўшатиш мақсадлари учун\nб) алоҳида тармоқ ҳалқа шунингдек устунни ўчириш ва бўшатиш учун\nв) ҳар бир иситиш қувурлари олдидан музлаш жиҳатидан хавфли ҳудудда жойлашганларидан ташқари (зинапоялар, галереялар, тамбурлар).\n129. Иситишнинг сув тизими идишлар билан фақатгина алоҳида чизмалар бўйича бирлаштирилади. (иссиқлик алмаштиргич орқали) Агар бу тизимни боғлиқ схемалар бўйича бирлаштириш керак бўлганда (элеваторли элеваторсиз ёки насос бирлаштириш) идишни ҳаво йиғувчи мустаҳкам қурилма билан алмаштирилади.\n130. Нотурар жой ёки истилмайдиган бинолардан ўтувчи иситиш тизими қувурлари иссиқлик изоляция билан қопланиши керак.


Яна бечора камбағаллар жабр тортади – Муслимбек Йўлдошев тўйлар ҳақидаги қарорни қоралади | Qalampir.uz\nЖамият\t24 Сентябрь 2019 16:38 27437\nАйни вақтда мазкур қарор ва ундаги чекловлар кўплаб баҳс-мунозараларга сабаб бўлмоқда. Ўзбекистон Республикасида хизмат кўрсатган маданият ходими, таниқли диктор Муслимбек Йўлдошев ижтимоий тармоқларда тўйлардаги дабдабани қарор билан эмас, қонун билан жиловлаш кераклигини айтди. Йўлдошевга кўра, қарордан яна камбағаллар зарар кўради.\n“Бу Қарорни нега бир йўла Қонун қилиб чиқариша қолмайди? Қонун бу қонунда! Шунчаки қарорни четлаб ўтса, бу бир оз жарима бўлади қўяди! 100 миллион сўмга давлат рақамини сотиб олиб, машинасига илаётганлар учун бу жарималар бир тупуриб қўйгандек иш. Ресторан харажатларини 2 баробар тўлатганда ҳам уларни чивин чаққандай бўлмайди. Яна ким жабр тортади? Бечора камбағаллар. Тўйига адашиб келиб қолган узоқ қариндошлари жаззасига миллионлаб жарима тўлаб, банкрот бўлади шўрлик.\nЭслатиб ўтамиз, аввалроқ 1917 йилда “Шўройи ислом” ташкилотининг айнан тўй-ҳашамлар, маърака ва маросимлар, оилавий тадбирларни ортиқча сарф-харажатсиз ўтказиш юзасидан чиқарган қарорномасини эълон қилган эдик. 102 йил аввалги қарорномада ўша вақтда давом этаётган даҳшатли уруш, очарчилик даврида кўпчилик оилалар фақирликда кун кечираётгани, озиқ-овқат топа олмаётган бир пайтда айрим оилалар ўтказаётган тадбир ва маросимларда исроф бўлаётгани айтилади.\nТўй Муслимбек Йўлдошев\n02 Август 13:59 34125\n03 Август 15:51 27511\n03 Август 13:06 26354\n04 Август 12:37 23429\n03 Август 15:01 22808


Тожикистон ТИВ: ЕХҲТ сиёсати икки хил стандартга эга\n20:46 / 10.12.2016\nТожикистон ташқи ишлар вазири Сирожиддин Аслов ЕХҲТ ТИВКнинг 23-мажлисида Душанбенинг кун тартибидаги долзарб масалалар юзасидан қарашини билдирди. Бу ҳақда, ТИВ ахборот департаменти хабар қилган.\n«Сирожиддин Аслов ЕХҲТ иштирокчи давлатлар делегациялари раҳбарларининг диққатини ташкилот ва унинг сафидаги айрим мамлакатларнинг баъзи қарашларида икки хил стандарт мавжудлигига эътиборни қаратган», — дейилади хабарда.\nТожикистон ташқи ишлар вазири ЕХҲТни ислоҳ қилиш масаласи бўйича ҳам фикрини билдирган. Шу билан бирга, Ташкилотга аъзо давлатларнинг терроризм, гиёҳванд моддалар ва қурол-яроғларнинг ноқонуний савдоси, Афғонистондаги хавфсизликни мустаҳкамлаш бўйича биргаликда чоралар кўриш зарурлигини таъкидлаган.\nЭслатиб ўтамиз, Германиянинг Ҳамбург шаҳрида 8-9 декабрь кунлари ЕХҲТ ТИВКнинг 23-мажлиси бўлиб ўтди. Унда, Ўзбекистон ташқи ишлар вазири Абдулазиз Камилов раҳбарлигидаги делегация ҳам қатнашди.\nАбдулазиз Камилов ЕХҲТ Тожикистон Сирожиддин Аслов ТИВК


Хитойлик тадбиркор, Guan Sheng Yuan озиқ-овқат компанияси раҳбари Вэн Мао Юнтай тоғларига сафари чоғида маймуннинг отган тошидан ҳалок бўлди. Бу ҳақда “Lenta.ru” хабар бермоқда, дейилади "Даракчи" нашрида.\nҲодиса 19 апрель куни рўй берди. 67 ёшли тадбиркорнинг ўлимига унинг бошига келиб тушган тош сабабчи бўлди. Тошни тоғнинг устида турган маймун пастга улоқтирган эди. Маони ўша заҳотиёқ шифохонага олиб кетишди. Бироқ, шифокорлар тадбиркорнинг ҳаётини сақлаб қололмади. Юнтай тоғи ёввойи маймунлар яшайдиган диққатга сазовор маскан ҳисобланади.\n11:32 Индонезияда 2 йил давомида ёғоч қутида сақланган орангутан озод қилинди


Ўзбекистон фуқароси ўлим жазосига ҳукм қилинди\n26 январ 2021, Тошкент вақти: 04:16\nҚирғизистоннинг Қадамжой тумани суди Ўзбекистон фуқароси Нурилло Хўжаевни, шунингдек, қирғизистонлик Миролим Раҳмонов ва Мадамин Шодиевни ўлим жазосига ҳукм қилди.\nСуд уларни Қирғизистон жанубида террорчилик фаолияти билан шуғулланишда айбланди.\nСудья Раҳматулла Ирисовнинг айтишича, маҳкумлар 2004 йилдан бошлаб Ўзбекистон, Қирғизистон ва Тожикистондаги экстремист гуруҳлар билан яқин алоқада бўлган. Улар жорий йилнинг 12 майида қирғиз-тожик чегарасидаги постга ҳужум қилган.\nСудланувчилар ва уларнинг яқинлари суд ҳукмидан норози эканини маълум қилди.\nЎзбекистон фуқароси Н.Хўжаевнинг ҳимоячиси Қанибек Шокировнинг сўзларига кўра, суд жараëнида кўп қонунбузарликларга йўл қўйилган.\n“Жиноий кодекс талабига кўра, айбланувчига кимнинг ҳаракати қандай оқибатга олиб келгани аниқ исботлаб берилиши лозим. Бу ерда ундай бўлмади. Уларга фабрика конвейеридан чиққандай бир хил тўқима айблар қўйилди”, - деди адвокат.\nДавлат айбловчиси Рисқулбек Бахтибоев эса айблар исботини топгани, ҳукм қатъий, шикоятга ўрин йўқлигини таъкидлади.\n“Терроризм билан шуғулланиб, бировнинг ҳаëтига чанг солганидан кейин улар оғир жазога тортилиши керак. Бугунги суд жараëни бунга мисолдир. Беш айбланувчидан уч нафарига ўлим жазоси берилди.Суд жараëнида улар содир қилган жиноятлар тўла исботини топди”, - деди прокурор.\nҚадамжой тумани суди, шунингдек, ака-ука Таланбек ва Муҳаммаднур Жўраевга 10 йиллик қамоқ жазоси белгилади. Судланувчи Дилноза Нишонбоева уч йилга озодликдан маҳрум қилинди, лекин унинг ëш боласи борлиги инобатга олиниб, жазо ижроси 8 йилга кечиктирилди.\nСудланувчилар суд ҳукми юзасидан юқори инстанцияларга шикоят қилишини билдирди.\nҚирғизистонда ўлим жазоси ижросига мораторий эълон қилинган. Судьялар ўлим ҳукми чиқарса ҳам жазо ижро қилинмайди.


"Барон" "Сотқин"нинг муваффақиятини такрорлармикин? - - - www.Voydoda.com - Развлекательный портал -\n"Барон" "Сотқин"нинг муваффақиятини такрорлармикин?\n13 Янв 2016(18:05)\n15 январь куни кино оламининг таниқли вакиллари ва журналистлар иштирокида "Барон" фильмининг ёпиқ намойиши бўлиб ўтади.\nТаниқли режиссёр Рустам Саъдиев “Барон” номли янги фильмини томошабинлар эътиборига ҳавола этиш арафасида турибди. 15 январь куни Тошкентда кино оламининг таниқли ижодкорлари, санъаткорлар, киношунос мутахассислар ва журналистлар иштирокида фильмнинг ёпиқ намойиши ва матбуот анжумани бўлиб ўтиши режалаштириляпти.\nЯнги фильмда бош ролларни Голливуд актёри Ғассон Масъуд, Россия халқ артисти Андрей Смоляков, Виктор Вержбитский, Ўзбекистон халқ артисти Ёқуб Аҳмедов, актёрлар Муҳаммадисо Абдулҳаиров, Дилором Эгамбердиева, Улуғбек Қодиров, Жавоҳир Зокиров, Дилноза Кубаева, Жамила Ғофурова, Шаҳло Темирова ижро этишган.\nЁдингизда бўлса, ўтган йил режиссёр Рустам Саъдиев “Сотқин” номли фильмини томошабинлар эътиборига ҳавола этган эди. Реал воқеалар асосида суратга олинган ушбу картина қисқа муддат ичида катта шов-шувларга сабаб бўлиб, фильм ўтган йилнинг энг томошабинбоп картинаси сифатида эътироф этилган эди. Албатта, бу кино ортидан етарли бахс мунозаралар ва танқидий фикрлар ҳам бўлди. Иш бор жойда, камчилик ҳам бўлади, деганларидек фильмнинг мазмуни, маънавий юки, ютуқлари бу камчиликларнинг ўрнини тўлдириб юборди. Кўрамиз, Саъдиевнинг “Барон”и “Сотқин”нинг муваффақиятини такрорлармикин?\nТеги: Барон Сотқиннинг муваффақиятини так\n1 Dass • 12:01, 14 Янв 2016\nKotta ekranlada ko'rsataslami yo net lagayam uzatvoraslami


23 апрел 2021, Тошкент вақти: 10:30\nҲарбий амалиёт ўтказилаётган ҳудудни тарк этаётган сурияликлар.\nТуркия Сурия Озодлик армияси билан ҳамкорликда Сурия шимоли-шарқида курд жангариларига қарши ҳарбий амалиётни бошлади. Бу ҳақда 9 октябрь куни Туркия президенти Ражаб Тоййиб Эрдўғон телевидение орқали маълум қилди.\n-Ишонаманки, Сурия Озодлик армияси билан ҳамкорликда Туркия қуролли кучлари Сурия шимолида РПК, ЙПГ ва «Ислом давлати»га қарши катта муваффақиятларга эришади. Бизнинг мақсадимиз аниқ. Биз террорчилар йўлагини йўқ қилмоқчимиз. Биз бу ерда тинчлик йўлагини ташкил эта олишимизга умид қиламан. Хавфсизлик ҳудудини яратиш асосий мақсадимиздир, - деди Эрдўғон.\nСўнгги хабарларга қараганда, турк ҳарбий самолётлари курд жангарилари манзилларини бомбардимон қилган. Бомбардимон оқибатида камида 15 киши ҳалок бўлди. АҚШ президенти Дональд Трамп курд жангарилари манзилларининг бомбардимон қилинишини «ёмон ғоя»деб атади.\nБир неча кун олдин АҚШ президенти Дональд Трамп Вашингтон Туркиянинг Сурия шимолида, Фирот дарёси шарқида “хавфсизлик зонаси” ташкил қилиш режасига тўсқинлик қилмаслигини айтган эди. Туркия ушбу зонага 2 миллионга яқин суриялик қочқинни жойлаштирмоқчи.


Сийрат: Саҳобалар чеккан азиятлар (8)\nBy Исмоил Муҳаммад Яъқуб on 07/13/2021 СИЙРАТ ТАРИХ\nХаббоб ибн Арат разияллоҳу анҳу:\nХаббоб ибн Арат Маккада темирчилик қилар эди. Аллоҳ таоло унинг биринчилардан бўлиб иймонга келишини тақдир этди. Хаббоб Арқам ибн Абу Арқамнинг ҳовлиси даъват марказига айланишидан олдин Исломга кирган эди. Маккада қийноқларга солинган заиф кишилардан бири бўлган эди. Мушриклар уни қизиган темирга орқаси билан ётқиздилар, ҳатто териси шилиниб тушди.\nХаббоб Исломга кирганидан кейин Пайғамбар саллаллоҳу алайҳи ва саллам билан тез-тез кўришиб турди. Бундан хабар топган хожаси Умму Анмор унинг бошига бир темирни қиздириб босди. Хаббоб Расулуллоҳ саллаллоҳу алайҳи ва салламга шикоят қилганида у зот: “Илоҳим, Хаббобга ёрдам бер”, деб дуо қилдилар. Шундан кейин Умму Анморнинг боши қаттиқ оғриб қолди. Оғриқнинг қаттиқлигидан ит каби увиллар эди. Табиблар унга томирини куйдириб даволашни тавсия этдилар. Шундан сўнг у бошини куйдириш учун Хаббобга борди. Хаббоб унинг бошидаги қон томирини куйдириш учун бир темирни қиздириб, босди. Шубҳасиз, бунда ақл эгалари учун ибрат бор. Аллоҳ таолонинг ёрдами сабрли мўмин бандаларига жуда ҳам тез келади. Қаранг, қилмиш қидирмиш деганларидек, Умму Анмор бошини куйдиргани ўз оёғи билан келди.\nМушрикларнинг кучсиз мусулмонларга тазйиқлари кучайиб кетганда Хаббоб Расулуллоҳ саллалоҳу алайҳи ва саллам олдиларига келди. У зот Каъба соясида чопонларини ёстиқ қилиб ётган эдилар. Хаббоб: “Ё Расулуллоҳ, бизнинг ҳаққимизга дуо қилмайсизми?! Аллоҳдан бизга ёрдам сўрамайсмизми?!” деди. Расулуллоҳ саллаллоҳу алайҳи ва саллам ўтириб олдилар, юзлари қизариб бўғриқиб кетди. Сўнг бундай дедилар: “Сизлардан олдин ўтган халқларда бир кишини олиб келинар, ерни қазиб, уни ўша қазилган чуқурга тушириб, арра билан бошидан иккига арралаб ташланар эди. Бу азоблар уни динидан қайтара олмас эди. Танаси темир тароқ билан таралар, гўштлари суягидан ажралиб кетар эди. Бу қийноқлар уни диндан қайтар олмас эди. Аллоҳга қасам, бу дин мукаммал ҳолга етади. Ҳатто бир киши отга миниб, Санъо шаҳридан Ҳазрамавтгача йўлда ҳеч нарсадан қўрқмай боради, фақат қўйларига бўридан қўрқиши мумкин. Лекин сизлар шошилиб кетяпсизлар”, дедилар.\nХаббоб разияллоҳу анҳу мушриклардан кўрган қийноқлар ҳақида сўзлар экан, бундай дейди: “Мен темирчи эдим. Ос ибн Воилнинг мендан қарзи бор эди. Бир куни қарзимни сўраб борсам: “Аллоҳга қасам, Муҳаммаднинг динидан чиқмагунингча қарзимни тўламайман”, деди. Мен унга: “Аллоҳга қасам, сен ўлиб, қайта тирилгунингча ҳам Муҳаммаднинг динидан асло чиқмайман”, дедим. Шунда у: “Мен қачон ўлсам, сўнг қайта тирилсам, олдимга келарсан, ўшанда менинг мол-мулким ва фарзандларим бўлади, қарзимни узарман”, деди. Шундан сўнг Аллоҳ таоло у ҳақда ваҳий нозил қилди:\n“Эй Пайғамбар, сиз оятларимизга кофир бўлган ва: “Қасамки, охиратда ҳам менга кўп мол-мулк ва фарзандлар ато этилгай”, деган кишини кўрдингизми?” (Марям, 77).\n“Ҳолбуки, у қиёмат кунида Бизнинг ҳузуримизга (мол-дунёси ва бола-чақаларидан мосуво бўлиб), якка-ёлғиз ҳолда келади” (Марям, 80).\nУмар ибн Хаттоб разияллоҳу анҳу халифалик даврида Хаббобдан Аллоҳ йўлида чеккан озорлари ҳақида сўзлаб беришини сўради. Шунда Хаббоб орқасини очиб, оқариб кетган терисини кўрсатди. Умар: “Мен бунақасини кўрмаганман”, деди. Хаббоб: “Эй мўминларнинг амири, ўт ёқиб, мени унинг устига орқам билан ётқиздилар. Сўнг улардан бири кўкрагимга оёғини қўйиб босди. Орқам билан ўтни ўчирдим, ўшанда ёғларим эриб кетган эди”, деди.\n Заҳабий, “Сияр аълом ан-нубало”, 2/479-бет.\n “Меҳнатул-муслимийн фил-аҳдил-маккий”, 95-бет.\n “Меҳнатул-муслимийн фил-аҳдил-маккий”, 96-бет.\n Бухорий ривояти, Исломда пайғамбарлик аломатлари боби, ҳадис рақами: 3613.\n “Ар-равз ал-анф”, 2/98-бет.\nAvvalgi maqolaТафсири муяссар, Нисо сураси, 36-42 оятлар\nKeyingi maqola Чақалоққа оид ҳукмлар (23): Ақиқа гўштини пишириш хом тарқатишдан яхшироқдир


18:40 / 07.04.2018 103386\nЎзбекистон Республикасида Ҳаж ва Умра мавсумларини намунали ташкил этиш ишлари “Ҳаж” ва “Умра” тадбирларини ташкил этиш ва ўтказиш масалалари бўйича Жамоатчилик кенгаши қарорлари асосида амалга оширилмоқда.\nДин ишлари бўйича қўмита матбуот хизматининг хабар беришича, Ҳаж мавсумига тайёргарлик ишлари Ўзбекистон Республикаси Ҳаж делегациясининг Саудия Арабистони Подшоҳлиги Ҳаж ва Умра ишлари вазири билан бўлиб ўтган учрашувига асосан мавсумни намунали, тартибли ва энг юқори даражада ўтказишга келишиб олинди.\nШунингдек, зиёратчиларимизга муқаддас шаҳарларда жойлашган энг замонавий ҳамда барча шароитларга эга бўлган меҳмонхоналар хизмат кўрсатади. Зиёратчилар нафақат меҳмонхоналарда балки, Мино-Муздалифа-Арафот водийларида ҳам уч маҳал иссиқ овқат, 24 соат иссиқ чой ва тиббий хизмат билан таъминланадилар. Шуни таъкидлаш зарурки, бу хизматлар кўпгина бошқа давлатлар зиёратчиларига кўрсатилмайди.\nБу йилги ҳаж мавсуми ташкилий ишлари бошланди. Зиёратчиларни турли касалликларга қарши вакцина билан эмлаш ишлари жорий йилнинг 25 апрель кунига қадар давом этиши белгиланди. Шунингдек, 2018 йилги Ҳаж мавсуми учун сарф харажатлари энг юқори даражада кўрсатиладиган барча хизматларни эътиборга олган ҳолда ҳамда Жамоатчилик кенгашининг қарорига асосан 38 000 000 сўм этиб белгиланди. Бунда албатта Ўзбекистон Республикасида хорижий валютанинг эркин конвертация қилиниши ҳам эътиборга олинган.\nҲажда вафот этган мусулмонлар сони маълум қилинди\nҲажда рекорд даражада кўп бола туғилди


«ЯНГИ НАФАС» АНДИЖОНДАН БОШЛАНДИ | Янгиликлар | Андижон вилояти ҳокимлиги расмий портали\nБош саҳифа / Янгиликлар / «ЯНГИ НАФАС» АНДИЖОНДАН БОШЛАНДИ\n«ЯНГИ НАФАС» АНДИЖОНДАН БОШЛАНДИ\nАндижон шаҳрида “Янги нафас” шиори остида марафон бўлиб ўтди. Вилоят марказининг Ўзбекистон кўчаси бўйлаб уюштирилган югуриш марафонида турли ёшдаги спортсеварлар иштирок этдилар. Жумладан, 2003-2004 йилда туғилган ўсмир қизлар, таълим соҳаси вакиллари, ҳарбийлар ва кексалар иштирок этдилар.\n-Марафон мамлакатимизнинг энг шарқий ҳудуди бўлган Андижонимиздан бошланиб, Қорақалпоғистоннинг Мўйноқ туманида ниҳоясига етади, — дейди вилоят жисмоний тарбия ва спорт бошқармаси бошлиғи Ўткирбек Тошпўлатов. – Марафон ташкилотчилари Ўзбекистон Республикаси Жисмоний тарбия ва спорт вазирлиги, Миллий Олимпия қўмитаси, Енгил атлетика федерацияси ва Андижон вилояти ҳокимлиги.\nСтарт чизиғига тўпланган икки мингга яқин кўнгиллилар гуруҳларга бўлинган ҳолда беллашдилар. Асосан ёшлардан иборат соғлом турмуш тарафдорлари орасида ўқитувчилар, енгил атлетика билан мунтазам шуғулланувчилар, кексалар ҳам бор.\nСпорт кийимидаги бир гуруҳ нуроний отахонлар ва онахонлар чеҳраси қуёшли куз тафтидай илиқ.\n-Бир неча ойдан буён кунни тонгда яёв юришдан бошлаяпмиз, — дейди Андижон шаҳар ҳокимлиги оила ва маҳаллани қўллаб-қувватлаш бўлимининг кексалар ва ёшлар билан ишлаш бўлими бошлиғи Тоҳиржон Тўйчиев. – Эрта тонгдан фаол нуронийлар автомобиллардан ҳоли кўчаларнинг бири бўйлаб сайр қилишни одатга айлантирдик. Кексаликка йўл бермаётганлар орасида 80 ёшни қоралаб қўйган Қобилжон ота Суяров, Азимжон ота Комиловлар бор. Бугунги марафонда яёв юриш учун келганлардан Турсунбой Рустамов, Абдувосит Маматхўжаев, Абдурашид Ниёзов кабиларни айтиш мумкин.\nСтарт чизиғидан марра чизиғигача бўлган уч минг метр масофани юругиб ўтганлар асосийси ютиш эмас – иштирок этиш тамойилига амал қилдилар. Шундай бўлсада, ҳар қандай мусобақада бўлгани каби биринчилар марафон ғолиблари сифатида эътироф этилдилар. Уларга вилоят ҳокими Шуҳратбек Абдураҳмоновнинг совғалари топширилди.\nТадбир якунида Қорақалпоғистондаги музей учун эстафета баннерига андижонликлар номидан вилоят ҳокимининг ўринбосари Ўткирбек Шукуров ўз тилакларини ёзиб қолдирди.\nОхирги ўзгариш: 07/11/2020 18:23\tКўрилганлиги: 441


Нигора Турсунқулова якуний Катта дубулға мусобақасида қатнашиш ҳуқуқини қўлга киритди\nНигора Турсунқулова якуний Катта дубулға мусобақасида...\nАйни кунларда Хитойнинг Уси шаҳрида таэквондо бўйича Катта дубулға туркумига кирувчи мусобақа бўлиб ўтмоқда. Қувонарлиси, унда ҳамюртимиз Нигора Турсунқулова совриндорлар қаторидан жой олди. Бу ҳақда Миллий олимпия қўмитаси матбуот хизмати хабар берган.\n-67 кг вазн тоифасида иштирок этган ҳамюртимиз ярим финалгача мағлубиятсиз етиб борди. Финал остонасида имкониятни бой бериб қўйган Турсунқулова бронза медали учун кечган баҳсни ғалаба билан якунлади ва Катта дубулға мусобақасининг финал босқичига йўлланмани қўлга киритди. Энди Турсунқулова 18-20 декабрь кунлари айни шу шаҳарда бўлиб ўтадиган якуний Катта дубулға мусобақасида иштирок этиш имконитига эга.\nМаъулумот учун, таэквондода Катта дубулға турнири якуни бўйича ҳар бир вазнда энг кўп очко тўпалаган спортчилар Токио Олимпиадасига тўғридан тўғри йўлланма олади. Якуний турнир олтин медали эгаси эса 70 минг АҚШ доллари миқдоридаги пул мукофотига ҳам эга бўлади.


“Туризм ва спорт вазирлиги фаолиятини ташкил этиш тўғрисида”ги Президент қарори (ПҚ–5054-сон, 06.04.2021 й.) қабул қилинди\n➡ Қарорга кўра, Маданият вазирлигининг моддий маданий мерос соҳасидаги ЮНЕСКО билан ишлаш ҳамда музейлар ва кутубхоналарни ривожлантириш билан боғлиқ вазифа ва функциялари тегишлилигича Туризм ва спорт вазирлиги ҳамда Маданий мерос агентлигига ўтказилди.\n💼 Туризм ва спорт вазирлигига ишга қабул қилиш Бош вазир ўринбосари – туризм ва спорт вазири томонидан тегишли давлат органлари томонидан илгари амалга оширилган келишувларни инобатга олган ҳолда, мустақил амалга оширилади.\n🔰 Қарорга кўра, 2021/2022 ўқув йилидан:\n🏢 Шунингдек, Туризм ва спорт вазирлиги таъсисчилигида “Оммавий тадбирларни ташкил этиш ва ўтказиш дирекцияси” давлат унитар корхонаси ташкил этилади.\n🖥 2021 йил давомида моддий маданий мерос объектлари, музей, спорт мажмуалари ва бошқа намойиш объектларида электрон тўлов, турникет (лазер-датчикли) ва видео қайд қилиш мосламаларини ўрнатишни, кириш билетларини олдиндан сотиб олишни назарда тутувчи ягона марказлашган электрон тизим жорий этилади.\n🔁 2021 йил 1 сентябрга қадар мазкур тизим намуна сифатида Самарқанд шаҳрида йўлга қўйилади.\n📌 Бундан ташқари, ҳудудларда узоқ йиллар давомида шаклланган меъморчилик мактабларини сақлаб қолиш ва ривожлантириш мақсадида давлат муассасаси шаклида “Маданий мерос объектлари реставрацияси дирекцияси” ва босқичма-босқич равишда унинг минтақавий реставрация марказлари ташкил этилади.\n58.9K views 05:55\n“Зомин” туристик-рекреацион зонасини ва халқаро умуммавсумий курортни ташкил этиш чора-тадбирлари тўғрисида”ги Президент Фармони (ПФ–6201-сон, 06.04.2021 й.) қабул қилинди.\n🔰 Фармонга кўра, қуйидагилар ташкил этилди:\n👉 “Зомин” туристик-рекреацион зонаси;\n👉 “Зомин” туристик-рекреацион зонаси дирекцияси” давлат унитар корхонаси;\n👉 Туристик зона ҳудудида “Суффа платоси. 2 400” халқаро умуммавсумий курорти ва “Ўриклисой” туризм мажмуаси.\n🗓 Туристик зона фаолият кўрсатиш муддати кейинчалик узайтириш имконияти билан 30 йилга ташкил қилинади.\n⏳ 2024 йил 1 январга қадар қайта тикланувчи энергия манбаларини ташкил этиш учун тадбиркорлар томонидан импорт қилинадиган асбоб-ускуналар, техника, хомашё, бутловчи буюмлар, эҳтиёт қисмлар ва бошқа материаллар божхона тўловларидан (қўшилган қиймат солиғи ва божхона расмийлаштируви учун йиғимлардан ташқари) озод этилади.\n63.8K views 08:22\nЮридик кадрларни тайёрлаш тизими такомиллаштирилади\n📌 Қарор билан Тошкент давлат юридик университети ҳузуридаги Юридик кадрларни халқаро стандартлар бўйича профессионал ўқитиш марказига қўшимча вазифалар юклатилди.\n🔰 Марказ, жумладан:\n👨🏻🎓 Қарорга кўра, 2030 йил 1 январдан халқ таълими, ўрта махсус ва профессионал таълим муассасаларида юридик фанлардан фақат олий юридик маълумотга эга бўлган ёки Марказда педагогик қайта тайёрлаш курсларини тугатган ва белгиланган намунадаги дипломни олган олий маълумотли шахслар дарс бериш ҳуқуқига эга бўлади.\n➡ Шунингдек, курсларни муваффақиятли тугатиб, диплом олган шахслар давлат органлари ва ташкилотларининг юридик хизмати билан бир қаторда ФҲДЁ органларида ишлаши мумкин.\n📋 Қарорга мувофиқ, Халқ таълими, ўрта махсус ва профессионал таълим муассасаларида юридик фанлардан дарс берадиган, олий ноюридик маълумотга эга педагог кадрларни қайта тайёрлаш курслари тўғрисидаги низом тасдиқланди.\n☑ Унга кўра, касбий қайта тайёрлаш курсларида ўқиш масофавий таълим шаклида давлат ва рус тилларида амалга оширилади.\n💰 Курсларда ўқиш харажатлари ТДЮУ Кенгаши томонидан белгиланади ҳамда шартномага мувофиқ тўлов-контракт асосида амалга оширилади.\n🚫 Мазкур курсларда ўқиш иккинчи олий маълумот олиш ҳисобланмайди.\n❌ Олий маълумотга эга бўлмаган педагог кадрлар курсларга қабул қилинмайди.\n⏳ Курсларда ўқув жараёни 18 ҳафтани ташкил этади.\n✅ Курсларни муваффақиятли тугатган тингловчилар – халқ таълими тизими педагог кадрлари беш йил давомида, ўрта махсус ва профессионал таълим тизими педагог кадрлари уч йил давомида белгиланган даврийликка мувофиқ малака оширишдан озод этилади.\n68.8K views 05:15\nМиллий сериаллар ишлаб чиқаришни қўллаб-қувватлаш учун субсидия ажратилади\n“Кино санъати ва саноатини янги босқичга олиб чиқиш, соҳани давлат томонидан қўллаб-қувватлаш тизимини янада такомиллаштириш тўғрисида”ги Президент Фармони қабул қилинди.\nФармонга кўра, “Ўзбеккино” Миллий агентлиги Ўзбекистон Республикаси Кинематография агентлиги (Агентлик) этиб қайта номланди.\n🔰 Фармон билан қуйидагилар белгиланди:\n● “Ипак йўли дурдонаси” Тошкент халқаро кинофестивали таъсис этилади ҳамда 2021 йилдан мунтазам ўтказиб борилади;\n● кино санъати ва саноати вакилларининг муаллифлик ҳуқуқларини жамоавий асосда бошқарадиган Ўзбекистон кино саноати вакиллари уюшмаси нодавлат нотижорат ташкилоти ташкил этилади;\n● ОТМларнинг кинематография йўналишида таълим олаётган талабаларини қўллаб-қувватлаш учун Худойберган Девонов номидаги давлат стипендияси таъсис этилади;\n● “Олтин Хумо” миллий кино мукофоти тақдимоти ҳар йили анъанавий равишда ўтказиб борилади;\n● “Кинематография фидокори” кўкрак нишони таъсис этилади.\n🏢 Шунингдек, Миллий кинематографияни ривожлантириш маркази нодавлат нотижорат ташкилоти ташкил этилди.\n💰 Миллий сериаллар ишлаб чиқаришни қўллаб-қувватлаш ва ривожлантириш учун республика миқёсида фаолият юритувчи телеканалларга Агентлик томонидан ҳар йили 12 миллиард сўмдан кам бўлмаган миқдорда субсидия маблағлари ажратилади.\n♻ Бундан ташқари, Марказ ҳужжатли ва хроникал фильмлар ишлаб чиқаришни очиқ танлов асосида ташкил этади.\n55.2K views 08:31\n🔘 Фармонга кўра:\n➖ Қорақалпоғистон Республикаси ва вилоятларнинг ҳар бир туманида (шаҳрида) таркибида жами ўриндиқлар сони 250 тадан ва кинозаллари сони 3 тадан кам бўлмаган савдо-кўнгилочар комплексларини қуриш учун тадбиркорларга қишлоқ хўжалигига мўлжалланмаган 25 сотих ер майдонлари бепул ажратилади;\n➖ 2021 йил 1 июлдан янги қуриладиган савдо майдони 15 минг квадрат метрдан ортиқ савдо-кўнгилочар комплексларида жами ўриндиқлар сони 300 тадан ва кинозаллари сони 4 та кам бўлмаган кинотеатр ташкил этиш мажбурий ҳисобланади;\n➖ 2024 йил 1 январга қадар кинотеатр (кинозал)лар муаллифлик ҳуқуқини ҳимоя қилиш имконини берувчи рақамли (DCP ва ундан юқори форматдаги) кино намойиши қурилмалари билан жиҳозланган тақдирда уларни харид қилиш билан боғлиқ харажатларининг 50 фоизи, бироқ битта қурилма учун 50 миллион сўмдан ортиқ бўлмаган миқдорда давлат бюджети маблағлари ҳисобидан қоплаб берилади;\n➖ янги ташкил этилган кинотеатрларга улар фаолиятининг дастлабки уч ойи давомида Агентлик буюртмаси асосида ишлаб чиқарилган миллий фильмлар бепул етказиб берилади.\n➖ 2021 йил 1 декабргача республикада фаолият юритаётган кинотеатрлар фаолиятини автоматлаштиришга қаратилган ахборот тизими ишлаб чиқилади.\n🗓 2022 йил 1 августдан мазкур ахборот тизимига уланмаган ҳолда кинотеатр (кинозал)ларда фильмлар намойиш этиш чакана савдо қилиш қоидаларини бузиш сифатида баҳоланади.\n☑ Шунингдек, Марказ ҳузурида ахборот-мультимедиа стриминг платформаси ташкил этилди.\n64.9K views 09:26\n“Кинематография соҳасида давлат бошқаруви тизимини такомиллаштириш ҳамда соҳа вакилларининг ижодий фаолияти учун муносиб шароит яратиш тўғрисида”ги Президент қарори қабул қилинди.\n🔰 Қарорга кўра, Ўзбекистон Республикаси Кинематография агентлиги ҳузурида қуйидагилар ташкил этилди:\n➖ Ўзбекистон Кинематография академияси олий таълим муассасаси;\n➖ “Ўзбекистон миллий кинофонди” давлат муассасаси;\n➖ “Ўзбекфильм” киноконцерни” ДУК;\n➖ Агентликнинг вилоятлар ва Тошкент шаҳар ҳудудий бўлимлари.\n🔘 Шунингдек, қуйидагилар тугатилди:\n👉 “Мультипликацион фильмлар студияси” ДУК;\n👉 “Республика кинопрокат маркази” ДУК ва унинг ҳудудий филиаллари;\n👉 “Кинематографчилар уйи” ДУК;\n👉 “Киноиндустрия соҳаси ходимларини қайта тайёрлаш ва уларнинг малакасини ошириш маркази” ДУК.\n“Ёшлар ижодий тажриба студияси” ДУК “Ёшлик” киностудияси” ДУК этиб қайта номланди.\n62.6K views 12:22\nҚайта тикланувчи ва водород энергетикаси ривожлантирилади\n“Ўзбекистон Республикасида қайта тикланувчи ва водород энергетикасини ривожлантириш чора-тадбирлари тўғрисида”ги Президент қарори (ПҚ–5063-сон, 09.04.2021 й.) қабул қилинди.\n🔰 Қарорга мувофиқ, қуйидагилар ташкил этилди:\n➖ Фанлар академиясининг “Халқаро қуёш энергияси институти” МЧЖ негизида Энергетика вазирлиги ҳузурида Қайта тикланувчи энергия манбалари миллий илмий-тадқиқот институти;\n➖ Институт тузилмасида Водород энергетикаси илмий-тадқиқот маркази ҳамда Қайта тикланувчи ва водород энергетикаси технологияларини синаш ва сертификатлаш лабораторияси.\n☑ Институт давлат муассасаси шаклидаги юридик шахс ҳисобланади.\n💰2021 йилда Институт фаолиятини ташкил этиш учун 50 млрд сўмгача маблағ ажратилади.\n✈ Институтнинг илмий ва илмий-техник ходимлари ривожланган хорижий давлатлардаги етакчи илмий марказларда илмий стажировкадан ўтади.\n🎓 2024/2025 ўқув йилидан Ислом Каримов номидаги Тошкент давлат техника университетида “Водород энергетикаси ва технологиялари” магистратура мутахассислиги бўйича кадрлар тайёрлаш йўлга қўйилади.\n✅ Қарорга кўра, мамлакатда водород энергетикасининг ривожланиши ҳолати бўйича йиллик ҳисобот тайёрлаш ва “InnoWeek.uz” инновацион ғоялар ҳафталиги доирасида унинг тақдимотини ўтказиш амалиёти жорий этилади.\n❕Институтнинг моддий-техник базасини шакллантириш ва мустаҳкамлаш учун зарур бўлган олиб кирилаётган ускуналар, технологик қурилмалар ва жиҳозлар, моддий-техника воситалари, дастурий таъминот ва хизматлар божхона божларидан озод қилинади.\n55.6K views 10:57\nҲукумат қарори (193-сон, 08.04.2021 й.) билан Онкогематологик ва даволаш қийин бўлган касалликларга чалинган беморларни соғломлаштиришга кўмаклашиш жамғармаси тўғрисидаги низом тасдиқланди.\n🔰 Низомга мувофиқ, Жамғарма маблағлари қуйидагиларга йўналтирилади:\n➖ беморларга тиббий ёрдам кўрсатиш учун асбоб-ускуналар, дори воситалари, тиббий буюмлар, лаборатория реактивлари ва бошқа сарфлаш воситаларини сотиб олишга;\n➖ касалликлар бўйича юқори технологияли мураккаб операцияларни амалга ошириш учун юқори малакали хорижий мутахассисларни республикага жалб қилишга;\n➖ беморларга республикадаги давлат ва нодавлат тиббиёт ташкилотларининг юқори технологик ташхис қўйиш ва тиббий ёрдам кўрсатиш хизматларини харид қилишга.\n55.2K views 12:21\nII Халқаро бахшичилик санъати фестивали Нукус шаҳрида бўлиб ўтади\n“II Халқаро бахшичилик санъати фестивалига тайёргарлик кўриш ва бахшичилик санъатини ривожлантириш учун қулай шарт-шароитлар яратишга доир қўшимча чора-тадбирлар тўғрисида”ги Президент қарори (ПҚ-5070, 10.04.2021 й.) қабул қилинди.\n📌 Қарорга кўра, 2021 йилда II Халқаро бахшичилик санъати фестивали Нукус шаҳрида ўтказилади.\n☑ Фестивални Қорақалпоғистон Республикасида юқори ташкилий даража ва бадиий савияда ўтказиш бўйича зарурий чора-тадбирлар амалга оширилади.\n⚠ Шунингдек, Фестивални жорий йилда ўтказиш муддати санитария-эпидемиологик вазиятни инобатга олган ҳолда белгиланади.\n60.1K viewsedited 04:59\n“Сув ресурсларидан оқилона фойдаланиш ва сув хўжалиги объектларидан фойдаланиш борасида давлат-хусусий шерикликни кенгайтириш чора-тадбирлари тўғрисида”ги Ҳукумат қарори (199-сон, 10.04.2021 й.) қабул қилинди.\n💧Қарор билан 2021 йилнинг март-сентябрь ойларида Қорақалпоғистон Республикаси ва вилоятларда қишлоқ хўжалиги экинларини суғориш ишлари учун сув олиш лимитлари тасдиқланди.\n📝 2021 йил 20 апрелгача ёзги суғориш мавсумида сувдан фойдаланиш ва сув истеъмолчилари бўйича тегишли шартномалар тўлиқ расмийлаштирилади.\n➡ Шунингдек, жорий йилда жами 100 та ирригация ва мелиорация объектлари давлат-хусусий шериклик асосида модернизация қилиш ҳамда бошқарувга берилади.\n✅ Қарорга мувофиқ, сув танқислигининг олдини олиш мақсадида амалга оширилиши лозим бўлган тадбирларнинг прогноз кўрсаткичлари тасдиқланди.\n63.2K viewsedited 08:46\n“Мактабгача таълим соҳасида давлат-хусусий шерикликни ривожлантиришга доир қўшимча чора-тадбирлар тўғрисида”ги Президент қарори (ПҚ-5071-сон, 12.04.2021 й.) қабул қилинди.\n🏫 Қарорга кўра, имзоланиб, молиялаштирилмасдан қолган 241 та давлат-хусусий шериклик тўғрисидаги битимларга кредит маблағлари босқичма-босқич ажратилади.\n🏦 Кредитлар 7 йил муддатга 2 йиллик имтиёзли давр билан берилади.\n📊 Лойиҳаларнинг амалдаги ҳолати, шу жумладан бажарилган қурилиш ишлари ҳажми ўрганиб чиқилади ва уларнинг рейтинги шакллантирилади.\n☑ Рейтинг асосида молиялаштириш манбаларини кўрсатган ҳолда лойиҳалар рўйхати тузилади ҳамда Вазирлар Маҳкамаси томонидан тасдиқланади.\n➡ Шунингдек, қарор билан Президентнинг айрим қарорларига ўзгартириш ва қўшимчалар киритилди. Унга кўра, 2021 йил 1 майдан давлат шериги боқувчисини йўқотган аёллар фарзандларининг ота-оналар бадали тўловларини тегишли ҳудуддаги 9 соатлик давлат мактабгача таълим ташкилотлари учун белгиланган миқдорларда қоплаб беради.\n57.1K views 12:07\n“Ўзбекистон Республикаси ҳудудида атроф табиий муҳитни муҳофаза қилишнинг иқтисодий механизмларини янада такомиллаштириш тўғрисида”ги Ҳукумат қарори (202-сон, 12.04.2021 й.) қабул қилинди\n🔰 Қарорга мувофиқ, 2021 йил 15 июлдан:\n➖ ифлослантирувчи моддаларни атроф муҳитга чиқариб ташлаш, оқизиш ва чиқиндиларни жойлаштириш массаси тасдиқланган экологик нормативлардан 1 баравардан 5 бараваргача ёки ундан ортиқ (кам) бўлганда компенсация тўловчи субъектлар мос равишда 1 баравардан 20 бараваргача кўпайтирилган (камайтирилган) миқдорда компенсация тўловларини тўлайдилар;\n➖ экологик нормативларда тасдиқланмаган ёки уларнинг амал қилиш муддати тугаган бўлса, атроф муҳитга юқори (I тоифа) ва ўртача (II тоифа) даражада хавфли таъсир кўрсатадиган компенсация тўловчи субъектлар ифлослантирувчи моддаларни чиқариб ташлаш, оқизиш, чиқиндиларни жойлаштиришнинг амалдаги массасига нисбатан 20 баравар, шунингдек, паст (III тоифа) ва маҳаллий (IV тоифа) даражада таъсир кўрсатувчи компенсация тўловчи субъектлар 10 баравар кўпайтирилган миқдорда компенсация тўловларини тўлайдилар;\n➖ ифлослантирувчи моддаларни бирваракайига ташлаганлик ва оқизганлик учун компенсация тўловлари ҳар бир модда бўйича белгиланган базавий ставкаларга нисбатан 10 баравар кўпайтирилган миқдорда тўланади.\n📋 Қарор билан Ўзбекистон ҳудудида атроф табиий муҳит ифлослантирилганлиги ва чиқиндилар жойлаштирилганлиги учун компенсация тўловларини қўллаш тартиби тўғрисидаги низом тасдиқланди.\n52.5K views 14:31\nҲукумат қарори (201-сон, 12.04.2021 й.) билан “Ўзбекистон фуқароларига хорижий давлат ҳудудида яшаш учун маблағларсиз қолган тақдирда, молиявий ёрдам кўрсатиш тартиби тўғрисида”ги низом тасдиқланди\n☑ Низомга кўра, консуллик округи ҳудудига вақтинча кирган фуқаро яшаш учун маблағларсиз қолганда, муассасага молиявий ёрдам сўраб мурожаат қилиши мумкин.\n✅ Консуллик округи – хориждаги муассаса иш олиб борадиган ҳудуд, у бир нечта давлат ҳудудини ўз ичига олиши мумкин.\n⏳ Муассаса 2 иш кунида фуқародан ариза ва бошқа ҳужжатларни қабул қилади, аризадаги келтирилган асослар тўғрилигини текширади, унинг хорижда бўлиш шароитларини аниқлайди (сафар мақсади, виза, яшаш шароити).\n🔁 Ҳужжатларни ўрганиш асосида молиявий ёрдам кўрсатишнинг мақсадга мувофиқлиги тўғрисида хулоса тайёрлайди ва уни Ташқи ишлар вазирлигига тасдиқлаш учун юборади.\n📲 Вазирлик 1 иш кунида фуқарога ёрдам кўрсатишга оид ҳужжатларни ва хулосани кўриб чиқади ҳамда молиявий ёрдам кўрсатиш ёки рад этиш тўғрисида хат юборади.\n☑ Хат олганидан сўнг 1 иш кунида муассаса фуқаро билан қарз шартномасини тузади. Озиқ-овқат маҳсулотлари, турар жой, кийим-кечак ва транспорт харажатлари учун тўлов ўтказади.\n📂 Ариза рад қилинганда консуллик мансабдор шахси ариза берувчига рад этиш сабабларини кўрсатган ҳолда хабарнома юборади.\n🗓 Қарз олган фуқаро 30 кунда республика бюджетига қарзни қайтаради.\n60.9K views 15:21\n⚡ Бюджет харажатларининг 5 фоизи жамоатчилик фикри асосида шакллантирилган тадбирларни молиялаштиришга йўналтирилади\n“Бюджет жараёнида фуқароларнинг фаол иштирокини таъминлаш бўйича қўшимча чора-тадбирлар тўғрисида”ги Президент қарори (ПҚ–5072-сон, 13.04.2021 й.) қабул қилинди.\n✅ 2021 йил май ойидан 14 та туман (шаҳар)да бюджет харажатларининг 5 фоизи жамоатчилик фикри асосида шакллантирилган тадбирларни молиялаштиришга йўналтирилади.\n🗓 Мазкур янги тартиб 2022 йил 1 январдан эътиборан республиканинг барча туман (шаҳар)ларида босқичма-босқич жорий этилади.\n📈 2021 йил 1 июлдан жамоатчилик фикри асосида шакллантирилган тадбирларни молиялаштиришга ажратиладиган туман (шаҳар)лар бюджетлари қўшимча маблағларининг энг кам миқдори 10 фоиздан 30 фоизга оширилади.\n🚫 Шунингдек, жамоатчилик фикри асосидаги тадбирлар учун маблағлар “Фуқаролар ташаббуси жамғармаси”да тўпланади ва ундан бошқа мақсадларда фойдаланиш тақиқланади.\n🌐 Туман ҳокимликлари жамоатчилик фикри асосидаги тадбирларни бюджетдан молиялаштиришга оид маълумотларни ҳар чорак бўйича расмий веб-сайтларига ва “Очиқ бюджет” порталига жойлаштиради.\n54.1K views 05:46\n2021 йил майдан бошлаб бюджет харажатларининг 5 фоизи жамоатчилик фикри асосида белгиланган тадбирларни молиялаштиришга йўналтириладиган туман (шаҳар)лар рўйхати\n47.6K views 06:02\n⚡ Андижонда Варшава менежмент университети филиали ташкил этилди\nҲукумат қарори (211-сон, 14.04.2021 й.) билан “Collegium Humanum” Варшава менежмент университети Андижон филиали ташкил этилди.\n🏛 Филиал нодавлат олий таълим ташкилоти ҳисобланади.\n✅ Филиалда ўқитиш “Collegium Humanum” Варшава менежмент университети (Польша Республикаси) (Муассис) томонидан тасдиқланадиган ўқув режалари ва фан дастурларига мувофиқ кундузги таълим шаклида, инглиз, рус ва ўзбек тилларида тўлов-контракт асосида амалга оширилади.\n🔘 Филиалда дастлабки босқичда қуйидаги бакалавриат таълим йўналишлари бўйича талабалар қабул қилинади:\n● “Молия ва бухгалтерия ҳисоби”;\n● “Транспорт ва логистикада менежмент”;\n● “Халқаро бизнес ва маркетинг”;\n● “Туризм, меҳмонхона иши ва умумий овқатланишда менежмент ва маркетинг”;\n● “Кичик ва ўрта бизнесни бошқариш”;\n● “Ахборот-коммуникация технологиялари”.\n🗓 Филиалда таълим 2021/2022 ўқув йилидан бошланиб, тўлов-контракт маблағлари миқдори Муассис томонидан белгиланади.\n🧾 Филиал битирувчиларига Ўзбекистонда олий таълим тўғрисидаги ҳужжат сифатида тан олинадиган диплом берилади.\n☑ Филиалнинг ҳар йилги қабул параметрларининг 10 фоизидан кам бўлмаган қисми ижтимоий ҳимояга муҳтож оилаларнинг қобилиятли фарзандлари орасидан танлов асосида абитуриентларни (Филиал гранти асосида) ўқишга қабул қилиш учун ажратилади.\n➡ Шунингдек, иқтидорли ҳамда ўзлаштириш кўрсаткичлари юқори бўлган талабаларга тўлов-контракт миқдорига нисбатан 50 фоизгача чегирма берилади.\n🇵🇱 Филиалда таълим бериш учун 70 фоизгача малакали хорижий профессор-ўқитувчилар Польша Республикаси ва Европанинг бошқа давлатларидан жалб қилинади.\n42.5K views 10:58\nХалқаро имтиҳон тизимларида юқори балл тўплаган ёшларга харажатлари қоплаб берилади\nҲукумат қарори (209-сон, 13.04.2021 й.) билан Халқаро имтиҳон тизимлари бўйича юқори балл (даража) олган ёшларга имтиҳон топшириш харажатларини тўлиқ қоплаб беришнинг маъмурий регламенти тасдиқланди\n🖥 Регламентга кўра, халқаро имтиҳонларда юқори балл олган ёшлар имтиҳон харажатларини қоплаб бериш учун сертификат олганидан 180 кунда давлат хизматлари марказларига ёки ЯИДХП орқали (my.gov.uz) мурожаат қилади.\n➡ ДХМ 10 дақиқада, ЯИДХП орқали эса автоматик тарзда ҳужжатлар Ёшлар ишлари агентлигига юборилади.\n🔎 Агентлик 15 кунда аризачининг сертификатини верификациядан ўтказади.\nℹ Сертификатнинг ҳақиқийлигини верификация орқали аниқлаш имкони бўлмаса, Агентлик 30 кунда махсус сертификатнинг ҳақиқийлигини тасдиқлашни сўраб хорижий ташкилотга сўров юборади.\n📝 Сертификат ҳақиқийлиги тасдиқланганда 15 кунда компенсация маблағлари Агентлик томонидан Халқ банкига ўтказилади ва ариза берувчига СМС хабар юборилади.\n📲 Сертификатнинг ҳақиқийлиги тасдиқланмаганда ариза берувчига СМС хабар юборилади.\n💰 Ариза берувчи Халқ банкига мурожаат қилади ва компенсация тўловларини олади.\n47.8K views 12:02\nИмтиҳон топшириш харажати компенсация қилинадиган халқаро имтиҳон тизимлари рўйхати\n44.4K views 12:11\nПрезидент қарори (ПҚ-5075, 14.04.2021 й.) билан Ўзбекистон Республикаси Президентининг 2021 йил 9 февралдаги ПҚ–4984-сон қарорига ўзгартириш ва қўшимчалар киритилди.\n🏦 Унга кўра, Республика “Қоракўлчилик” уюшмаси аъзоларига 3 йил муддатгача, шу жумладан бир йиллик имтиёзли давр билан хомашё, материаллар ва фурнитуралар сотиб олиш учун кредит тақдим этилади.\n☑ Шунингдек, 2022 йил 1 январгача қоракўлчиликни ривожлантириш лойиҳаларини амалга ошириш доирасида харид қилинадиган товарлар (ишлар, хизматлар) ва транспорт воситалари божхона божидан озод қилинади.\n33.0K views 14:07\n“Хотин-қизларни қўллаб қувватлаш давлат мақсадли жамғармаси фаолиятини ташкил этиш тўғрисида”ги Ҳукумат қарори (210-сон, 14.04.2021 й.) қабул қилинди.\nҚарорга кўра, Хотин-қизларни қўллаб-қувватлаш давлат мақсадли жамғармаси қайта ташкил этилди.\n📋 Қарор билан Жамғарма тўғрисидаги низом тасдиқланди.\n🔰 Унга мувофиқ Жамғарма:\n👉 оғир ижтимоий вазиятга тушиб қолган хотин-қизларга, шу жумладан, ногиронлиги бўлган шахсларга, ногиронлиги бўлган фарзандларини тарбиялаётган, кам таъминланган, фарзандларини тўлиқсиз оилада тарбиялаётган ва уй-жой шароитини яхшилашга муҳтож хотин-қизларга уй-жойларнинг бошланғич бадалини тўлаб беради;\n👉 хотин-қизларни ҳар томонлама қўллаб-қувватлаш, соғлиғини сақлаш, аёллар спортини ривожлантириш, меҳнат ва ўқиш шароитларини яхшилаш билан боғлиқ тадбирларни молиялаштиришга кўмаклашади;\n👉 хотин-қизларнинг тадбиркорлик ташаббусларини ҳар томонлама қўллаб-қувватлаш учун тижорат банкларига ресурс маблағларини белгиланган тартибда жойлаштиради;\n👉 хотин-қизларга меҳнат бозорида талаб юқори бўлган касблар бўйича билим ва кўникмаларни эгаллашлари учун зарур шароитлар яратиш билан боғлиқ тадбирларни молиялаштиришга кўмаклашади.\n36.0K views 14:52


БОЛА ШОДЛИГИДАН МУНАВВАР ОЛАМ\n1 июнь - Халқаро болаларни ҳимоя қилиш куни\nКарантиннинг фойдаси шу бўлдики, кўп ота-оналар фарзандларига яқинлашди, асосий вақтини уларга бағишлади, қизиқишларини ўрганди. Шунгача кўп ота-оналар иш, ташвиш билан бўлиб, болаларидан узоқлашиб кетганди. Лекин бола кулгисидан, уларнинг орзу-мақсадларини тинглашдан мароқли машғулот бор эканми?\nТўғри, карантин пайти мактаб, боғчалар фаолият кўрсатмади. Бу борада ТВ орқали узатилган "Онлайн болалар боғчаси" дастури, "Болажон" телеканалидаги "Ақлвой" ва "Илк қадам" таълимий дастурларини таъкидлаш ўринли. Шу баҳона анчадан бери рўёбга чиқмаётган масофавий таълим қисқа вақтда кундалик ҳаётимизга сингиб кетди.\n- Онлайн дарслар болалар учун ҳам, ўқитувчилар учун ҳам ҳали янгилик бўлса-да, тезда кўникиб, ўрганиб кетдик, ҳатто бу айрим ўринларда анча қулай эканига ҳам амин бўлдик, - дейди Қарши шаҳридаги 22-умумий ўрта таълим мактабининг олий тоифали она тили ва адабиёт фани ўқитувчиси, "Шуҳрат" медали ва "Меҳнат шуҳрати" ордени соҳибаси Кумуш Эргашева. - Шунга мувофиқ, ўқувчиларнинг бажарган вазифаларини ўз вақтида баҳолаб бордик, уларнинг кўпроқ бадиий асарлар ўқишига эътибор қаратдик. Бўш вақтини мазмунли ўтказишини ота-оналар орқали назорат қилдик. Тўғрисини айтсам, мактабда ҳар куни бир синфдан 6-7 ўқувчини баҳоласак, онлайн дарслар орқали 15-16 ўқувчини баҳолашга имкон бўлди. Баъзан кечаси ҳам вазифаларни баҳолашимизни сўрашди. Дарсдан ташқари машғулотларга ҳам эътиборни кучайтирдик.\nХуллас, яхши ташаббуслар қанот ёймоқда. Келган ташвиш сабаб ваҳимага берилмасдан, карантин қоидаларига амал қилиб ўз эътиқоди ва якдиллигига садоқатли халқимизнинг юқоридаги ишлари бугун ўзининг нишоналарини бераяпти.\n- Бу ўз самарасини кўрсатди, - дейди Кумуш Эргашева. - Вилоят ҳокимлиги ва халқ таълими бошқармаси ҳамкорлигида ташкил этилган "Она тилим - ғурурим" мавзусидаги иншолар танловида мактабимизнинг 9-синф ўқувчиси Малика Одилова шаҳар босқичида 1-, вилоят босқичида 3-ўринни қўлга киритди. Шунингдек, Вазирлар Маҳкамаси ҳузуридаги Таълим сифатини назорат қилиш давлат инспекцияси ЮНИСЕФ халқаро болалар ташкилоти билан ҳамкорликда умумтаълим муассасалари ўқувчилари учун "Нима деб ўйлайсиз?.." мавзусида ўтказган иншолар танловида эса 8-синф ўқувчиси Жасмина Тоҳированинг иншоси юқори баҳоланди.\nМамлакатда болаларнинг шодон кулгилари янграб турар экан, улар илм-фан сирларини пухта эгаллар экан, бу юртнинг бугуни ҳам, эртаси ҳам албатта, нурафшон бўлаверади. Дунё бўйлаб коронавирус инфекциясининг тарқалиши хавфи туфайли юзага келган бугунги вазият албатта тез кунларда ортда қолади.


Тошкентлик 28 яшар тадбиркор пулига “Unique arh project” ширкати тарафидан жорий йили Улуғбек туманида тикланган 3 қаватли турар-жой биноси¸ барча ҳужжатлари мавжуд бўлишига қарамасдан¸ Бош вазирнинг оғзаки буйруғи билан 4 ноябрь куни бузиб ташлангани айтилмоқда.\nТошкент шаҳар ҳокимлигининг мулозими¸ Тошкентда янги қурилган уйларда ис газидан заҳарланиб ўлиш холлари кўпайганидан дарғазаб бўлган Бош вазир шундай буйруқ берганини билдирди.\n– Шу боис Абдулла Ниғматович (Бош вазир) Жаҳонгир Обидовичга (шаҳар ҳокими) топшириқ берди. Бу инвестор қурган бошқа уйларни ҳам текширинглар¸ деб. Шу топшириқ асосида Улуғбек тумани Риштон тор кўчасидаги 106-уй шанба кечқурун бузилди. Буларнинг ҳаммаси оғзаки буйруқ асосида бўлди¸ деди исми айтилмаслигини истаган ҳокимлик мулозими.\nМуҳаммадбобур Хўжаев бу "бедодлик"дан кейин бир кечада сочи оқариб кетганлигини айтади. "Уй қурилиши учун изн берилган барча ўнлаб ҳужжат бор. Аммо уйни ҳеч бир ҳужжатсиз¸ суд қарорисиз¸ Бош вазирнинг бир оғиз эмоционал гапи билан бузишди. Бундан ташқари¸ менинг молиям асосида уй қурган пудратчилиларга бир ҳафта ичида бошқа бир нечта уйни ҳам бузиб¸ уй эгаларига компенсация тўлашни буюришди¸ дейди суҳбатдош".\nТадбиркор уй ва ер участкасининг қонунчиликка мувофиқ ўзига тегишли эканини тасдиқловчи ҳужжатлар тўпламини тақдим қилди. Суҳбатдош¸ ўзи қурдирган уйлардан бирида яшовчиларнинг ис газидан ўлгани боис раҳбарлар ғазабига учраганини айтади. "Қурувчиларнинг айби йўқ болалар ўлимида. Мана акт. Жорий йилнинг 11 июлида уй ўз эгасига топширилган. Уйни сотиб олган одам кейинчалик иситиш қувурларини алмаштирган"¸ дейди тадбиркор.\nТошкентлик тадбиркор Муҳаммадбобур Хўжаев Юнусобод туманидаги уйда одам ўлгани учун Улуғбек туманидаги уйни қайси қонунга кўра буздиришганига расмий жавоб талаб қилишини айтади.\n"Нега улар безбетларча келиб, мен қанча маблағ сарфлаб қурган уйни ер билан яксон қилишди? - дейди бир кечада 620 минг долларлик иморати бузилган тадбиркор.


Рўзадор ва берўза\n362 Ўқиш режими + -\nРамазон гуноҳлардан узоқлаштирувчи, тавбаларни ва хайрли амалларни кўпайтирувчи муборак ойдир. Қуръони каримнинг Бақара сураси 184-ояти сўнггида: «Аммо билсангиз, рўза тутиш сиз учун яхшироқдир» дейилиши, Аллоҳ таолонинг бандаларига рўза орқали фазилати улуғ бўлган неъматларни берилишидир.\nИмом Бухорий ва Муслим ривоятларида айтилади: Расулуллоҳ соллаллоҳу алайҳи васаллам дедилар: « Жаннатнинг Райён номли эшиги бор. Қиёмат куни: «Рўзадорлар қани?» дейилади ва улар кирганларида шу эшик ёпилади».\nАллоҳга беҳисоб ҳамдлар, Пайғамбаримизга дуруд-дуруд саловатлар бўлсинки, юқоридаги ҳукмларга иймон келтирган ота-боболаримиз оғишмай адо қилган рўзаларни бугун биз – зурриётлар давом эттиряпмиз. Бугунги кунда рўзанинг жисм ва руҳиятга фойдалари ҳақида кўплаб мақолалар ёзиляпти. Унинг нафини ўз танаси, борлиғида кўрган рўзадорларни санаб адо қилолмасликлари бизни қувонтиряпти ҳам. Лекин гуруч ичида курмаги ҳам бўлади деганларидек, бу муборак ойда нафсига қаноатни узоқ тутганларни кўриб, рўзадор ва рўзасизни қиёслагандаги хулосамни сиз билан баҳам кўргим келди.\nРўза тутган инсонда гўзал сабрни гувоҳи бўлгансиз, тўғрими? Энг оддий ҳол – рўзадаги биргина сабр таомга хайрли муносабат, меҳнатни қадрлаш, атроф-муҳитни зарардан сақлаш ва кўплаб яхшиликларга олиб келади. Берўза-чи? Шу кунларда уларга кўзим тушса, ғам ўраб оладигандай бўлади. Улар ичида соғ юриши, ақлиннги равон ишлаши, пул топишида ейдиган кундалик таомини сабаб қилувчилар анчагина экан. Рўзасизнинг ақли таомга сиғинаётганини кўрсатмаса, куч-қувватини таомдан деб ҳисоблаши нақадар билимсизлигини англатмаса, қандоқ қилиб уларни жамиятга наф келтиради, деб айта оламиз?\nИнсондаги нафс ва истак шайтоннинг энг кучли қуроли бўлиб, уни турли шармандали куйларга солади. Рўза эса айнан шу қуролни бартараф қилади. Ва бу ҳақида Пайғамбаримиз соллаллоҳу алайҳи васаллам Рамазон ойида шайтонларнинг занжирланишини айтганлари Бухорий ва Муслим ҳадисларида келганини биламиз.\nРўзадорни икки хурсандчилик кутиши-чи; бири ифторлик, иккинчиси охиратдаги Аллоҳ дийдори.\nБерўзани эса ҳар овқат маҳали таом хилма- хиллиги билан нафсига эрк бериши, иккинчиси эса кўнгил тўлмай кутишини ҳам гувоҳи бўлганмиз. Рўза сабрнинг ярмидир, деб машойихларимиз бекорга таъкидлашмаганлар-ку, ахир.\nРамазон сабр-қаноат, меҳр-мурувват, тавбаларни қабул қилувчи ва дўзахдан нажот берувчи ойдир.\nРамазонни ушлаганлар, албатта, шу хислатларга бурканадилар, ушламаганлар эса виждонлари даражасида изза бўладилар. Шунга ҳам Рамазон мўминлар учун хурсандчилик ойи ҳисобланса, мунофиқларга хафачилик ойидир. Азизлар, кичкинагина мақолачада айтилиши керак бўлган кўп гаплар бор, лекин мухтасар қилиб, дуога қўл очамиз ва Аллоҳим, амрларингни бошида тутганларни азиз қил, қолганларни эса ноумид қилма, деймиз.\n«Аллоҳ» сўзидаги мўъжиза\n01:07 / 01.08.2017 1506\nҚўшма штатларнинг тарқаб кетиш хавфи борми?\nАҚШ Президенти Барак Обаманинг президентликка қайта сайланганлигидан норози бўлган америка аҳолисининг кўпчилик қисми ўз иддаоларини очиқойдин билдирмоқдалар. давоми...\n09:07 / 02.12.2016 1347\nМЕҲМОНМИЗ Карвонсарой янглиғ бу давру дунё, Уч кун қолиб, сўнгра кетар меҳмонмиз. Қўлингдан келса гар, савоблар ишла, Ҳар лаҳза ғанимат, кўчар меҳмонмиз. Сабру давоми...\n10:43 / 21.03.2017 1938\n06:18 / 24.02.2017 6214\n18:48 / 26 май 884\n09:28 / 25 май 656\n15:01 / 24 май 450\n11:26 / 21 май 242\n10:41 / 18 май 307\n11:17 / 14.01.2020 115468


Президент Сардоба сув омбори тўғонини тиклаш жараёнини кўздан кечирди (фото) – Газета.uz\nПрезидент Сардоба сув омбори тўғонини тиклаш жараёнини кўздан кечирди (фото)\nСирдарё вилоятида бўлиб турган президент Шавкат Мирзиёев Сардоба сув омбори тўғонини тиклаш жараёнини кўздан кечириб, дамбани мустаҳкамлаш бўйича топшириқлар берди.\nLotinchada 2 май 2020, 18:30 Сиёсат\nПрезидент Шавкат Мирзиёев бугун Сардоба сув омборига бориб, тўғонни тиклаш бўйича амалга оширилаётган ишларни кўздан кечирди, дея хабар қилди давлат раҳбари матбуот хизмати. Мутахассислар билан атрофлича муҳокама қилган ҳолда, дамбани мустаҳкамлаш бўйича қатор кўрсатмалар берди.\nАввал хабар берилганидек, Ўзбекистон президенти Шавкат Мирзиёев Сирдарё вилоятида юз берган фавқулодда вазият сабабли ушбу ҳудудда бўлиб турибди.\n4 май 2020, 12:52\nБўлар иш бўлди. Тегишли шахслар ва ташкилотлар жавоб беради.. Энди шошилмай техноген фалокат объектини — сувомборини ва лойиҳани камчиликларини изчил ва батафсил ўрганиш керак ва ундан кейин таъмирлаш ишларига ўтиш кк.. Шошма шошарликка йўл қўймаслик керак!


Дунë, 04 октябр 2012\n27 июн 2019, Тошкент вақти: 13:28\nпайшанба 4 октябр 2012\nАҚШда Россия фойдасига жосуслик қилганликда гумонланганлар қўлга олинди\nРасмий Москва АҚШда ҳибсга олинган шахсларнинг Россия махфий хизматларига алоқаси йўқлигини айтмоқда. Чоршанба куни Ню Йоркда фош этилган жосуслар тармоғи ҳарбий мақсадларда ишлатиладиган юқори Россияга технологияларни экспорт қилганликда гумон қилинмоқда.\nTeliaSonera президенти швед депутатларига ҳисоб берди\n4 октябр куни Швеция парламенти қошидаги Саноат ва савдо қўмитаси вакиллари TeliaSonera президенти Ларс Нюберг ва соҳа бўйича масъул ҳукумат вазирини “ўзбеклар иши” юзасидан сўроқ қилди.\nПрезидентлик дебатида Ромнининг қўли баланд келди\nАҚШ президентлигига номзодлар Барак Обама ва Митт Ромни сайловолди дебатларининг дастлабки раунди ички сиёсий масалаларга бағишланди ва халқаро матбуот бу тортишув Митт Ромни рейтинги ошишига хизмат қилганини таъкидламоқда.\nБишкек: уч депутат ҳибс қилинди, митинглар давом этади\n3 октябр куни халқни ҳокимиятни босиб олишга ундаганликда айбланаётган Қирғизистон парламенти депутатлари, “Ата Журт” партияси лидерлари Қамчибек Ташиев ва Садир Жапаров 48 соатга ҳибс этилди.\nЎзбекистонлик тадбиркор Мянмарда биринчи инвестиция банкини очди\nЎзбекистонлик тадбиркор Алишер Али Мянмар тижорат пойтахти Янгонда мамлакатнинг биринчи хорижий инвестиция банкини очди. “Мандалай Капитал” номли инвестиция банкини очиш учун Алишер Али бир миллион АҚШ доллари ётқизди.\nГеннадий Онишченко: "Мигрант - сиёсий мурда!"\nМеҳнат муҳожирларининг ижтимоий ҳимояланмаганини таъкидлаган Роспотребнадзор раҳбари Геннадий Онишченко уларни “сиёсий мурдалар”, деб атади.\nЭронга ҳужум оқибатида ўн минглаб одам ўлиши мумкин\nАгар Эрон ядровий иншоотларига ҳарбий ҳужум уюштирилса¸ ўн минглаб аҳоли ўлиши¸ жиддий жароҳат олиши мумкин. АҚШ таҳлилчилари ва эронлик фаоллар биргаликда ҳозирлаган тадқиқот хулосаси шундай. “Оятуллоҳнинг ядровий ўйини” деб номланган махсус ҳисобот¸ Эронга ҳужум уюштиришнинг гуманитар оқибатлари жиддий ўрганилган илк тадқиқот ишидир.\nАдвокат Суюмбаева: “Ўшлик милиционерлар ноқонуний ҳаракат қилган”\nҚирғизистон жанубида милиция ходимларининг фуқаролар уйига санкциясиз бостириб кириш ҳолатлари кузатилмоқда.\nСтрасбург суди ўзбек қочқини фойдасига ҳукм чиқарди\nИнсон ҳуқуқлари бўйича Европа суди Россия ҳукуматини ўзбек қочқинини ўғирлашда айбдор деб топди ва қарийб 38 минг евро миқдорида жарима солди. Адвокатлар андижонлик Муроджон Абдулҳақов Тожикистон махфий хизмат ходимлари томонидан ФСБ ёрдамида мамлакатдан олиб чиқилганини айтмоқда.\nБишкекда Оқ уйни босиб олишга ҳаракат қилинди\nБишкекда 3 октябр куни Оқ уй биноси олдида содир бўлган тартибсизликларда 10 одам жароҳатланди, улардан уч нафари яраланган.\nГрузия Президенти Михаил Саакашвили етакчилигидаги “Бирлашган миллий ҳаракат” 1 октябр куни ўтказилган парламент сайловида мағлубиятга учради.\nЭрон риёлининг қадри яна 9 фоизга пасайди\nЭроннинг миллий пул бирлиги – риёлнинг АҚШ долларига нисбатан қиймати 2 октябр куни 9 фоизга пасайди. Теҳронда пул алмаштириш билан шуғулланувчи саррофларга кўра, сешанба куни бир АҚШ долларининг курси тахминан 37500 риёлга тўғри келган.


"Динамо" жамоаси устози 5:0 ҳисобидаги мағлубият сабаблари ҳақида\n24 ноябрь, 2019, 01:05 784\nТеглар:Суперлига | Металлург | Динамо Самарқанд\nМураббийнинг айтишича, ҳаммасига биринчи гол сабаб экан\nСуперлига 24-турида "Металлург" ўз майдонида "Динамо"ни 5:0 ҳисобида тор-мор этди. Беллашувдан сўнг меҳмонлар жамоаси бош мураббийи ёрдамчиси Рафаэль Баласанян учрашув борасида ўз фикрларини билдирди. Бу ҳақда "Металлург" клуби матбуот хизмати хабар берди.\n- Биринчи таймда йигитлар ҳимояда жуда ишончли ўйнашди. Бизда ҳисобда олдинга чиқиб олиш имкониятлари ҳам бўлди. Афсуски, мана нечанчи ўйиндирки, биринчи голни ўтказиб юборганимиздан кейин футболчиларимиз руҳан тушкунлик исканжасига тушиб қолишмоқда. Бу эса ҳимоя чизиғида парокандалик юзага келишига сабаб бўляпти. Шунинг боис кетма-кет мағлубиятларни қабул қилиб оляпмиз. Эҳтимол бугун биз биринчи бўлиб муваффақиятга эришганимизда ўйин бошқача кечарди. Албатта, бу вазиятларда Александр Лобановнинг ажойиб ўйин кўрсатганлигини таъкидлаш керак. Бизда эса Ботирали Эргашев жароҳатланди. Ҳозирча билганим, у ўзи юра олмаяпти. Шифокорларимиз биринчи тиббий ёрдамни кўрсатишди. Умид қиламизки, кейинги ўйинларгача уни сафга қайтара оламиз, - деди мураббий.


Маданият вазири болалар мусиқа ва санъат мактабларининг директорларини лавозимга ўзи тайинлайди – Газета.uz\nМаданият вазири Бахтиёр Сайфуллаев республикадаги болалар мусиқа ва санъат мактаблари директорлари иштирокида мажлис ўтказди.\n13 июл 2018, 11:01 Жамият\nЎзбекистон давлат консерваториясининг катта залида Маданият вазири Бахтиёр Сайфуллаев республикадаги болалар мусиқа ва санъат мактаблари директорлари иштирокида мажлис ўтказди. Бу ҳақда вазирлик матбуот хизмати хабар берди.\nЎзбекистон Республикаси Президентининг 2017 йил 3 августда Ўзбекистон ижодкор зиёлилари вакиллари билан бўлиб ўтган видеоселектор йиғилишида халқ артистлари ва бошқа таниқли адабиёт ва санъат намояндалари, шунингдек, сўз усталарини болалар мусиқа ва санъат мактаблари ҳамда ижодий марказлар билан ҳамкорлик ишларини йўлга қўйиш вазифаси белгилаб берилганди.\nБелгиланган вазифаларни бажариш мақсадида Ўзбекистон Республикаси Маданият вазирлиги тизимидаги болалар мусиқа ва санъат мактаблари директори лавозимига ижодкор зиёлилар, давлат миқёсидаги унвонларга сазовор бўлган санъат вакиллари тайинланди.\nВазирликнинг тегишли ташкилотлар билан ҳамкорликда келишилган қўшма қарори асосида ҳар бир болалар мусиқа ва санъат мактабларига директор ўринбосари лавозими ҳам жорий этилди. Лекин, афсуски, ушбу масъулиятли вазифадан бўйин товлайдиган ёхуд уни сидқидилдан бажармайдиган баъзи ижодкорлар президентнинг ишончини оқламаганини вазир таъкидлаб ўтди.\nБу масаланинг ечимини топиш мақсадида вазир эндиликда болалар мусиқа ва санъат мактабига директор ва унинг ўринбосарларини ўзи тайинлашини ҳамда уларнинг фаолияти мунтазам назорат қилишини билдирди.


E-AUKSION — Ўзбекистон Республикаси Давлат Солиқ Қўмитаси ҳузуридаги Кадастр Агентлигининг Давлат Кадастрлари Палатасининг Бухоро вилоят бошқармаси\nАУКЦИОНДА ИШТИРОК ЭТИШ ШАРТЛАРИ ҚАНАҚА?\nЭлектрон онлайн-аукционда жисмоний ва юридик шахслар иштирок этиши мумкин. Қуйидаги тоифадаги шахслар бундан мустасно:\n− суд органлари, прокуратура, ички ишлар, давлат солиқ ва божхона хизмати, шунингдек, Миллий хавфсизлик хизмати органларининг ходимлари;\n− сотиладиган мол-мулкни кўздан кечириш ёки баҳолашни амалга оширган баҳоловчи ташкилотларнинг мутахассислари ва ходимлари, шунингдек, операторнинг ходимлари;\n− ер участкалари ва ер участкаларига бўлган мулкий ҳуқуқлар реализация қилинганда — Ўзбекистон Республикаси фуқаролари бўлмаган шахслар, қонун ҳужжатларида назарда тутилган ҳоллар бундан мустасно;\n− Тошкент шаҳри ёки Тошкент вилоятида жойлашган турар кўчмас мулк сотилаётганда — Тошкент шаҳри ёки Тошкент вилоятида доимий пропискага эга бўлмаган шахслар, қонун ҳужжатларида назарда тутилган ҳоллар бундан мустасно.\nЭлектрон онлайн-аукционда иштирок этиш учун фойдаланувчи «E-IJRO AUKSION» ЯЭСМда рўйхатдан ўтиши лозим. Рўйхатдан ўтгандан кейин, фойдаланувчига “Шахсий кабинет” яратилади. Фойдаланувчи рўйхатдан ўтиш ёки авторизация қилиш орқали электрон онлайн-аукцион тизимига кириш ҳуқуқини олиб, кўрсатган шахсий маълумотлари хаққонийлигига кафолат беради ва жавобгарликни олади. Фойдаланувчи рўйхатдан ўтиши, оператор томонидан унинг шахсий маълумотларига ишлов берилишига (шу жумладан, йиғиш, сақлаш, тизимлаштириш ва аниқлаштириш) розилигини билдиради.\nЭЛЕКТРОН ОНЛАЙН-АУКЦИОНДА ИШТИРОК ЭТИШ УЧУН АРИЗАЛАРНИ БЕРИШ ТАРТИБИ ҚАНДАЙ?\nЭлектрон онлайн-аукционда иштирок этишга аризалар хабарнома жойлаштирилган кундан бошлаб операторнинг веб-порталида автоматик тарзда қабул қилинади ва электрон онлайн-аукционни ўтказиш кунидан олдинги кун соат 9-00 да якунланади. Ариза қабул қилиш учун белгиланган муддат ўтгандан кейин келиб тушган аризалар қабул қилинмайди.\n2. Ариза электрон рақамли имзо билан имзоланади ва унга закалат пули тўланганлигини тасдиқловчи тўлов ҳужжатнинг электрон (сканер қилинган) нусхаси илова қилинади.\n3. Бунда, тўлов ҳужжатининг тўлов мақсадида кафолат пули тўланаётган лот рақами кўрсатилган бўлиши лозим.\nҚАНДАЙ ҚИЛИБ САЙТДА РЎЙХАТДАН ЎТИШ МУМКИН?\n«E-IJRO AUKSION» ЯЭСМ сайтида рўйхатдан ўтиш бир нечта босқичлардан иборат:\n1. Олдин, маҳфийлик сиёсати ва фойдаланиш шартлари билан танишиб уларни қабул қилиш керак.\n2. Кейин, “Сўровнома” шаклида шахсий маълумотларни тўлиқ ва тўғри кўрсатиш керак. Жисмоний ва юридик шахслар учун сўровнома шакли ҳар хил.\n3. “Авторизация” шаклида электрон почта манзилини кўрсатиб парол танлаш керак. Кўрсатилган электрон почта манзилига авторизациядан ўтиш учун ҳавола юборилади.\n4. “Телефон рақами” шаклида, мобил телефон рақами киритилиши керак. Ушбу рақамга, тегишли қаторга киритиш учун тасдиқлаш коди юборилади.\nБарча амалиётлардан кейин, тизим «E-IJRO AUKSION» ЯЭСМ сайтида муваффақиятли равишда рўйхатдан ўтканлик ҳақида ҳабар беради.\nЗАКАЛАТ ПУЛИ МИҚДОРИ ҚАНАҚА?\nЭлектрон онлайн-аукционда иштирок этиш учун закалат пули мол-мулк баҳоланган қийматининг 5 фоизи миқдорида белгиланади ва операторнинг банк ҳисобварағига ўтказилади.\nАУКЦИОНДА ИШТИРОК ЭТИШ УЧУН ҚАНАҚА ҲУЖЖАТЛАР ТОПШИРИЛИШИ КЕРАК?\nАукционда иштирок этиш учун аризани электрон рақамли имзо билан имзолаб унга закалат пули тўланганлигини тасдиқловчи тўлов ҳужжатнинг электрон (сканер қилинган) нусхаси илова қилинади.\nМОЛ-МУЛК ҚИЙМАТИНИ ТЎЛАШ УСУЛИ ҚАНАҚА?\nТўловлар тегишли банк орқали аризачи хоҳишига кўра барча турда амалга оширилиши мумкин.\nБИР НЕЧТА ЛОТ БЎЙИЧА АУКЦИОНДА ИШТИРОК ЭТИШ УЧУН ЗАКАЛАТ ПУЛИНИ ТЎЛАШ ТАРТИБИ КАНДАЙ БЎЛАДИ?\nБир нечта аукцион объектлари бўйича закалат пулини тўлаш уларнинг ҳар бири бўйича алоҳида тўлов ҳужжатлари билан амалга оширилади.\nЭЛЕКТРОН РАҚАМЛИ ИМЗОНИ ҚАНДАЙ ОЛИШ МУМКИН?\nЭлектрон рақамли имзо(ЭРИ)ни шахсий кабинет орқали операторга мурожаат қилиб олиш мумкин. Шу ерда e-imzo модулини юклаб олиш мумкин.\nЗАКАЛАТ МИҚДОРИНИ ҚАЙТАРИШ ТАРТИБИ ҚАНАҚА БЎЛАДИ?\nАукцион якунланганидан ёки ўтказилмаган деб топилганидан сўнг закалат пули қуйидаги тарзда қайтарилади:\n— охиргидан олдинги таклифни тасдиқлаган аукцион иштирокчисига — аукцион якунланган кундан бошлаб 12 иш куни ичида;\n— нархни ошириб бориш усулида ўтказиладиган электрон онлайн-аукционга иштирок этишга қўйилган ягона иштирокчига — хабарномада кўрсатилган аукцион ўтказиш кунидан бошлаб 6 иш куни ичида;\n— бошқа иштирокчиларга — аукцион якунланган ёки ўтказилмаган деб топилган кундан бошлаб 3 иш куни ичида. Бунда, закалат пули аукцион иштирокчисининг аризасига асосан айнан шу лот бўйича такрорий аукционда қатнашиш учун операторнинг банк ҳисобварағида қолдирилиши мумкин.\n— Аукцион объектининг қийматини мазкур белгиланган тартибда тўлиқ тўлаган аукцион иштирокчиларига закалат пули қайтарилмайди ва мол-мулк қийматига қўшиб ҳисобланади.\n— Аукцион объектининг қийматини белгиланган тартибда тўлиқ тўламаган аукцион иштирокларига (ғолиб иштирокчи), шунингдек, аукционда катнашиш ҳуқуқига эга эмас иштирокчиларига закалат пули қайтарилмайди ва операторнинг тасарруфида қолади.\nPrevious Post: Aholini ijtimoiy muhofaza qilish sohasida yangi tizim joriy etiladi\nNext Post: Ғалла кам ҳосил берадиган ерларда экспортбоп маҳсулотлар етиштиришга ўтиш керак – Жамшид Хўжаев


Фарер оролларида анъанавий ов пайтида 1400 дельфин ўлдирилди\n27 сентябр 2021, Тошкент вақти: 08:09\nФарер оролларида анъанавий ов пайтида Атлантика оқбиқинлари турига мансуб 1400 та дельфин ўлдирилди. Би-би-сининг хабар беришича, овчилар катерлар ва гидроциклларда дельфинларни саёз жойга ҳайдаб келган ва пичоқлаб ўлдирган. Дельфинларнинг гўшти маҳаллий аҳолига тарқатилган.\nФарер оролларининг маҳаллий аҳолиси бир неча юз йилдан бери китлар ва дельфинларни оммавий овлаш маросимини ўтказиб келади. Мазкур оролларда кит ва дельфин гўшти асосий озиқ-овқат маҳсулоти ҳисобланади.\n1980 йиллардан бери мазкур анъана тақиқланишини талаб қилиб келаётган Sea Shepherd ташкилоти жорий йилдаги анъанавий ов ноқонуний бўлганини билдирмоқда. Минглаб дельфинларнинг денгиз қумлоғига олиб чиқилгани, пичоқланиши ва уларнинг азобланиб ўлаётгани томоша қилиш қаттиқ танқидларга учради.\nСўнгги ижтимоий сўров натижаларига қараганда, Фарер ороллари маҳаллий аҳолисининг 50 фоизи анъанавий овни тақиқлаш тарафдори.